open-index/open-wikipedia-markdown huggingface dataset:
ক্ৰনিক অবষ্ট্ৰাক্টিভ পালমোনাৰী ডিজিজ

**ক্ৰনিক অবষ্ট্ৰাক্টিভ পালমোনাৰী ডিজিজ** (Chronic obstructive pulmonary disease, সংক্ষিপ্ত ৰূপত COPD) বুলিলে হাওঁফাওঁৰ কিছুমান বিশেষ ৰোগক বুজোৱা হয় যিয়ে হাওঁফাওঁত বায়ু প্ৰবাহত বাধাৰ সৃষ্টি কৰে আৰু শ্বাস-প্ৰশ্বাসৰ সমস্যাৰ সৃষ্টি কৰে। ইয়াৰ প্ৰাথমিক লক্ষণসমূহ হ’ল উশাহ লোৱাত কষ্ট আৰু কাহৰ সৈতে কফ ওলোৱা। সময়ৰ লগে লগে লক্ষণবোৰ অধিক গুৰুতৰ হৈ পৰে। খোজ কঢ়া বা চিৰি বগাই যোৱাটো কঠিন হৈ পৰে। আটাইতকৈ পৰিচিত ক্ৰনিক অবষ্ট্ৰাক্টিভ পালমোনাৰী ৰোগ হ'ল এম্ফিচিমা আৰু ক্ৰনিক ব্ৰংকাইটিছ, কিন্তু ইয়াৰ মাজত এতিয়া পাৰ্থক্য নাই। এই ৰোগ নিৰাময়ৰ বাবে হোমিঅ’পেথীৰ স্থায়ী চিকিৎসা আছে।

## ৰোগৰ লক্ষণ
*কাহ
*উশাহ লোৱাত কষ্ট পোৱা
*উশাহ লোৱাৰ শব্দ
*কাহৰ লগত শ্লেষ্মা নিৰ্গত হোৱা
*খোজ কঢ়াৰ সময়ত কষ্ট অনুভৱ 
## ৰোগৰ কাৰণ
ধূমপান এই ৰোগৰ বাবেও দায়ী। ইয়াৰ বাহিৰেও বায়ু প্ৰদূষণ, ধূলি, ধোঁৱা আদিয়ে হাওঁফাওঁত প্ৰদাহ সৃষ্টি কৰে, যিটো COPD ৰ কাৰণ। এই ৰোগে হাওঁফাওঁৰ স্থায়ী ক্ষতি কৰে। 

## কাহ

ডিঙিত বা বায়ুপথত বিষাক্ত পদাৰ্থৰ উপস্থিতিৰ ফলত কাহ হয়। এই বিষাক্ত পদাৰ্থৰ উপস্থিতিয়ে মগজুৰ পৰা সংকেত পেট আৰু বুকুৰ পেশীলৈ গৈ বিৰক্তিকৰ পদাৰ্থটো হাওঁফাওঁৰ পৰা বলপূৰ্বক বায়ু বা উশাহ-নিশাহৰ দ্বাৰা বাহিৰ কৰি দিয়ে।

কাহ হঠাতে হোৱা শাৰীৰিক প্ৰক্ৰিয়া আৰু বায়ুপথৰ পৰা যিকোনো ক্ষতিকাৰক পদাৰ্থ আৰু বীজাণু বাহিৰ কৰাত সহায় কৰে। কাহৰ এই প্ৰক্ৰিয়া সাধাৰণতে তিনিটা পৰ্যায়ত হয়। প্ৰথম পৰ্যায়ত আমি উশাহ লওঁ, দ্বিতীয় পৰ্যায়ত বতাহে বন্ধ বায়ুপথত চাপ সৃষ্টি কৰে আৰু তৃতীয় আৰু অন্তিম পৰ্যায়ত বন্ধ বায়ুপথৰ মাজেৰে হাওঁফাওঁৰ পৰা বায়ু বাহিৰলৈ জোৰকৈ ওলাই যায়, যাক আমি কাহ বুলি কওঁ। কাহ ইচ্ছাকৃত বা স্বতঃস্ফূৰ্ত হ’ব পাৰে। কাহ বা কফ কম সময়ৰ বাবে হ’লে শৰীৰৰ কোনো ক্ষতি নকৰে। কিন্তু যদি ই কেইসপ্তাহমান বা তাতোকৈ বেছি সময় থাকে আৰু কফৰ সৈতে তেজ থাকে তেন্তে তৎক্ষণাত চিকিৎসকৰ পৰামৰ্শ ল’ব লাগে। কাহ দীৰ্ঘদিন ধৰি থাকিলে বিভিন্ন সমস্যা যেনে অনিদ্ৰা, মূৰৰ বিষ, প্ৰস্ৰাৱৰ অসংযমতা আৰু পাচলিৰ ক্ষতি হ’ব পাৰে।

## তথ্যসূত্ৰ

শ্ৰেণী:স্বাস্থ্য 
শ্ৰেণী:চিকিৎসা বিজ্ঞান
শব্দ (ব্যাকৰণ)

**শব্দ** হ'ল বৰ্ণৰ মিলন। সাধাৰণতে ***এটা বা তাতোকৈ অধিক বৰ্ণ বা আখৰ লগ লাগি অৰ্থ প্ৰকাশ কৰাকে শব্দ বোলে।*** যেনে: ই, আম, ল'ৰা, ছোৱালী, কিতাপ, কাগজ, কলম আদি।

**বহল ব্যাকৰণ**ৰ মতে *অৰ্থযুক্ত বৰ্ণ বা বৰ্ণসমষ্টিক শব্দ বোলা যায়।* - জুই, পানী, ঘৰ, মানুহ, অৰ্থযুক্ত বৰ্ণসমষ্টি, এতেকে সিহঁত শব্দ। দ, ৰ, ব অৰ্থযুক্ত বৰ্ণ, এতেকে সিহঁতে৷ শব্দ।

## অধিক তথ্যৰ বাবে চাওক
*বিপৰীতাৰ্থক শব্দ
*সমাৰ্থক শব্দ

## তথ্যসূত্ৰ

শ্ৰেণী: ব্যাকৰণ
জাৰতাজ গুল

**জাৰতাজ গুল ৱাজিৰ** ( উৰ্দু : **زرتاج** **گُل وزیر** ) এজন পাকিস্তানী ৰাজনীতিবিদ যিয়ে জলবায়ু পৰিৱৰ্তনৰ ৰাজ্যিক মন্ত্ৰী হিচাপে কাৰ্যনিৰ্বাহ কৰিছিল। ২০১৮ চনৰ ৫ অক্টোবৰৰ পৰা ২০২২ চনৰ ১০ এপ্ৰিললৈকে ইমৰান খানক অনাস্থা প্ৰস্তাৱৰ দ্বাৰা পদচ্যুত কৰা হৈছিল। ২০১৮ চনৰ আগষ্টৰ পৰা ২০২২ চনৰ এপ্ৰিল মাহৰ ভিতৰত তেওঁ পাকিস্তানৰ ৰাষ্ট্ৰীয় বিধানসভাৰ সদস্য হৈ থাকে আৰু পুনৰ ২০২৪ চনৰ ২৯ ফেব্ৰুৱাৰীৰ পৰা সমষ্টি এন এ-১৮৫ ডেৰা গাজী খান-দ্বিতীয়ৰ পৰা ২০২৪ চনৰ ৮ ফেব্ৰুৱাৰীত অনুষ্ঠিত হোৱা ২০২৪ চনৰ পাকিস্তানী সাধাৰণ নিৰ্বাচনত সমষ্টিৰ পৰা নিৰ্বাচিত হয়। 

## শৈশৱ জীৱন আৰু শিক্ষা
১৯৮৪ চনৰ ১৭ অক্টোবৰত খাইবাৰ পাখতুনখোৱাত জন্মগ্ৰহণ কৰা গুলৰ ঘৰ ৱাপডাৰ মুখ্য অভিযন্তা আহমদ ৱাজিৰৰ ঘৰত আৰু ৱাজিৰ জনগোষ্ঠীৰ অন্তৰ্গত। স্নাতক অধ্যয়নৰ বাবে কুইন মেৰী কলেজত আৰু তাৰ পিছত স্নাতকোত্তৰ অধ্যয়নৰ বাবে নেচনেল কলেজ অৱ আৰ্টছত পঢ়িছিল।নেশ্যনেল কলেজ অৱ আৰ্টছৰ পৰা টেক্সটাইল ডিজাইনিং কৰিছিল।শিক্ষা সম্পূৰ্ণ কৰাৰ পিছত পাকিস্তান তেহৰিক-ই-ইনছাফ (পিটিআই)ত যোগদান কৰি স্বেচ্ছাসেৱক হৈছিল ২০০৫ চনত ইনছাফ ষ্টুডেণ্ট ফ'ৰাম (আই এছ এফ)ৰ সৈতে।২০১০ চনত বিবাহপাশত আবদ্ধ হোৱাৰ পিছত তেওঁ ডেৰা ইছমাইল খানলৈ গুচি যায়। 

## ৰাজনৈতিক পাতনি
জাৰতাজ আৰু তেওঁৰ দলৰ অন্যান্য সদস্যসকলে যুক্তি দিছিল যে তেওঁৰ মন্তব্যসমূহ প্ৰসংগৰ বাহিৰলৈ লৈ যোৱা হৈছে আৰু সমাজৰ বিষয়সমূহ আৰু বিনয়ৰ ভূমিকা সম্পৰ্কে বহল আলোচনাৰ অংশ।২০২৪ চনৰ পাকিস্তানী সাধাৰণ নিৰ্বাচনত তেওঁ পাকিস্তানৰ ৰাষ্ট্ৰীয় বিধানসভালৈ পুনৰ নিৰ্বাচিত হৈছিল। এজন এন এ-১৮৫ ডেৰা গাজী খান-দ্বিতীয়ৰ পৰা পাকিস্তান তেহৰিক-ই-ইনছাফ (পিটিআই)ৰ সমৰ্থিত নিৰ্দলীয় প্ৰাৰ্থী আৰু লাভ কৰে ৯৪,৯২৭ ভোট আৰু পৰাস্ত কৰি নিৰ্বাচনী প্ৰতিদ্বন্দ্বী মেহমুদ কাদিৰ খানে লাভ কৰে ৩৯,২৩৫ টা ভোট। আনুষ্ঠানিক ফলাফল আহি থকাৰ পিছত জাৰতাজক বিজয়ী ঘোষণা কৰা হয়। https://tribune.com.pk/story/2160405/islam-believes-gender-parity-gul পি.এম.এল(এন)ৰ প্ৰাৰ্থী মেহমুদ কাদিৰ খানক ৫৫,০০০ প্লাছ ভোটৰ গধুৰ ব্যৱধানত পৰাস্ত হোৱাৰ পিছত তেওঁ লাহোৰ উচ্চ ন্যায়ালয়ত সমষ্টিটোত পুনৰ গণনাৰ বাবে অনুৰোধ জনায়।২০২৪ চনৰ ৬ অক্টোবৰত ঘৰত অভিযান চলাই আৰক্ষীয়ে গ্ৰেপ্তাৰ কৰি অজ্ঞাত স্থানলৈ লৈ যায়। গ্ৰেপ্তাৰৰ পিছত তেওঁৰ ছবি বিয়পি পৰিছিল।  পিটিআইৰ অধিবক্তা মিৰ ফিদা হুছেইনে কয় যে অভিযানৰ সময়ত তেওঁ অসুস্থ আৰু শুই আছিল আৰু চাদৰ পিন্ধিব পৰা নাছিল। ৩ দিনৰ পিছত ২০২৪ চনৰ ৯ অক্টোবৰত তেওঁক মুকলি কৰি দিয়া হয়। https://gnnhd.tv/news/40310/zartaj-gul-released-from-jail

## তথ্য উৎস
•*<small>RAWALPINDI:A three-day seminar on Socio-Economic Empowerment of Dukhtaraan-e-Pakistan: [https://tribune.com.pk/story/2160405/islam-believes-gender-parity-gul The Express Tribune] Published in The Express Tribune, February 20th, 2020.</small>*

• *<small>Zartaj Gul released from jail ([https://gnnhd.tv/news/40310/zartaj-gul-released-from-jail Pakistan News] Published 2 months ago on Oct 09, 2024 05:34 PM</small>*

• *<small>The unofficial result from the 42 polling stations of NA-185 DG-KHAN revealed that the Pakistan Tehreek-e-Insaf (PTI) backed</small>*Kashan Bhatti *<small>independent candidate Zartaj Gul secured a lead with 16,418 votes against Jamat-e-Islami (JI) candidate in the general election 2024, ARY News reported.</small>*


শ্ৰেণী:পাকিস্তানৰ ব্যক্তি
শ্ৰেণী:ৰাজনীতিবিদ
শ্ৰেণী:জীৱিত ব্যক্তি
ককলাবাৰী চাপাগুৰি মহাবিদ্যালয়, হজুৱা

**ককলাবাৰী চাপাগুৰি মহাবিদ্যালয়**(English: Koklabari Chapaguri College) এখন প্ৰাদেশিকীকৃত মহাবিদ্যালয় যিখন বড়োলেণ্ড বিশ্ববিদ্যালয়ৰ দ্বাৰা সংযুক্ত।
## মহাবিদ্যালয়ৰ ইতিহাস
ককলাবাৰী চাপাগুৰি মহাবিদ্যালয়খন *হাজুৱা* ৰাজহ গাঁও অন্তৰ্গত হাজুৱা নামৰ ঠাইত অৱস্থিত। হজুৱাক *পটা* নামৰ নদী এখনেৰে দুভাগ কৰি অঞ্চলটোৰ সজীৱ দৃশ্য অংকন কৰা দেখা যায়। *পটানদী*ৰ উত্তৰ দিশত হজুৱা আৰু দক্ষিণ অংশ চিমলা বুলি জনা যায়। হজুৱা নামটোৰ কিছু পটভূমি আছে। মানুহবোৰ অতি সহজ, সৎ, মৃদু আৰু নিৰীহ দেখা যায় কাৰণে সেই ঠাইখন ইংৰাজৰ সময়ৰ পৰাই নাম ঠাইখনৰ নাম হজুৱা(হোজা) হিচাপে পৰিচিত। হজুৱা হৈছে জালাহ ৰাজহ চক্ৰৰ অন্তৰ্গত আৰু ইয়াৰ চৌদিশে প্ৰায় ৭৮খন গাঁও আছে। অঞ্চলটোৰ জনগাঁথনি বেছিভাগেই জনজাতীয় (এছ টি) লোক আৰু অন্যান্য পিছপৰা শ্ৰেণীৰ লোকেৰে পৰিপূৰ্ণ আৰু সাধাৰণ জাতিৰ মানুহবোৰ অতি ক্ষীণ। অঞ্চলটোৰ স্থানীয় জীৱিকা হৈছে কৃষি। ব্যৱসায় আৰু অন্যান্য ভিন্ন চাকৰিৰে জীৱন নিৰ্বাহ কৰা লোক সংখ্যা যথেষ্ট কম। শৈক্ষিক পৰিৱেশৰ অভাৱৰ বাবে এই অঞ্চলৰ শৈক্ষিক পটভূমি অতি পিছপৰা। অঞ্চলখনত মাত্ৰ কেইখনমান বিদ্যালয় আৰু এখন কনিষ্ঠ মহাবিদ্যালয়হে ছাত্ৰ-ছাত্ৰীক ১০ + ২ শিক্ষাৰ বাবে একমাত্ৰ শিক্ষানুষ্ঠান আছিল। উচ্চ শিক্ষাৰ বাবে আকাংক্ষিত ছাত্ৰ-ছাত্ৰীসকলে বহু দূৰলৈ যাব লাগে। অঞ্চলটোৰ সকলো দিশ বিবেচনা কৰি এই অঞ্চলৰ শিক্ষিত ৰাইজে আকাংক্ষিত ছাত্ৰ-ছাত্ৰীক উচ্চ শিক্ষা গ্ৰহণৰ বাবে এখন ডিগ্ৰী মহাবিদ্যালয় থকাটো বৰ প্ৰয়োজন অনুভৱ কৰে। অঞ্চলটোৰ সমগ্ৰ ৰাইজে গোট খাই হজুৱাত এখন ডিগ্ৰী মহাবিদ্যালয় স্থাপনৰ বাবে কমিটী গঠন কৰাৰ সিদ্ধান্ত লয় আৰু অৱশেষত ২০১৩ চনত হজুৱাত মহাবিদ্যালয়খন স্থাপন কৰা হয়।
## স্থান
মহাবিদ্যালয়খন অসমৰ *বড়োলেণ্ড স্বায়ত্ত্বশাসিত পৰিষদ*(বিটিআৰ)ৰ *বাক্সা* জিলাৰ *চিমলা* থানৰ অন্তৰ্গত হজুৱা নামৰ ঠাইত অৱস্থিত। 
## শৈক্ষিক বিষয়
* কলা স্নাতক (অনাৰ্ছ আৰু নিয়মীয়া)
# বড়ো 
# অসমীয়া
# ইংৰাজী
# দৰ্শন
# অৰ্থনীতি
# শিক্ষা
# ৰাজনীতি বিজ্ঞান

## তথ্যসূত্ৰ
স্পেনীছ ভাষা

**স্পেনীছ** (español) বা **কেষ্টিলিয়ান** (castellano) হৈছে ইণ্ডো-ইউৰোপীয় ভাষা পৰিয়ালৰ এটা ৰোমান ভাষা, যি ইউৰোপৰ আইবেৰিয়ান উপদ্বীপত কথিত ভলগাৰ লেটিন ভাষাৰ পৰা বিকশিত হৈছে। আজি ই এটা বিশ্বব্যাপী ভাষা, মূলতঃ আমেৰিকা আৰু স্পেইনত প্ৰায় ৫০ কোটি স্থানীয় ভাষী আৰু দ্বিতীয় ভাষা ভাষী অন্তৰ্ভুক্ত কৰিলে প্ৰায় ৬০ কোটি।  স্পেনীছ ভাষা ২০খন দেশৰ চৰকাৰী ভাষা, লগতে ই ৰাষ্ট্ৰসংঘৰ ছটা চৰকাৰী ভাষাৰ ভিতৰত অন্যতম। স্পেনীছ হৈছে মেণ্ডেৰিন চীনা ভাষাৰ পিছত বিশ্বৰ দ্বিতীয় সৰ্বাধিক কথিত থলুৱা ভাষা; ইংৰাজী, মেণ্ডেৰিন চীনা, আৰু হিন্দুস্তানী (হিন্দী-উৰ্দু) ৰ পিছত সামগ্ৰিকভাৱে বিশ্বৰ চতুৰ্থ সৰ্বাধিক কথিত ভাষা; আৰু বিশ্বৰ আটাইতকৈ বেছি প্ৰচলিত ৰোমান ভাষা। স্থানীয় ভাষা হিচাপে এই ভাষা কোৱা লোকৰ জনসংখ্যা সৰ্বাধিক মেক্সিকো দেশত৷

## শব্দভাণ্ডাৰ
দৈনন্দিন স্পেনীছ শব্দভাণ্ডাৰৰ প্ৰায় ৮৫% লেটিন মূলৰ। স্পেনীছ ভাষাৰ বেছিভাগ মূল শব্দভাণ্ডাৰ আৰু আটাইতকৈ সাধাৰণ শব্দ লেটিন ভাষাৰ পৰা আহিছে। শিশুৱে কথা ক’বলৈ শিকিলে প্ৰথমে শিকি অহা স্পেনীছ শব্দবোৰ মূলতঃ লেটিন মূলৰ শব্দ। লেটিন মূলৰ এই শব্দবোৰক ঐতিহ্যমণ্ডিত শব্দ, কাল্টজম আৰু অৰ্ধ-কাল্টজম হিচাপে শ্ৰেণীভুক্ত কৰিব পাৰি।

## তথ্যসূত্ৰ

শ্ৰেণী:ভাষা
গ্ৰীক ভাষা

**গ্ৰীক** (আধুনিক গ্ৰীক: Ελληνικά, ৰোমানীকৃত:  Elliniká, [eliniˈka]; প্ৰাচীন গ্ৰীক: Ἑλληνική, ৰোমানীকৃত :  Hellēnikḗ) ভাষা হ'ল ভাৰত- ইউৰোপীয় ভাষা পৰিয়ালৰ অন্তৰ্গত। ই গ্ৰীচ, চাইপ্ৰাছ, ইটালী আদি 
অঞ্চলৰ স্থানীয় ভাষা। এই ভাষাৰ লিখন পদ্ধতি হৈছে গ্ৰীক বৰ্ণমালা, যিটো প্ৰায় ২,৮০০ বছৰ ধৰি ব্যৱহাৰ হৈ আহিছে। পশ্চিমীয়া বিশ্বৰ ইতিহাসত গ্ৰীক ভাষাই অতি গুৰুত্বপূৰ্ণ স্থান দখল কৰিছে। হোমাৰৰ মহাকাব্যৰ পৰা আৰম্ভ কৰি প্ৰাচীন গ্ৰীক সাহিত্যত ইউৰোপীয় নীতি-নিয়মত স্থায়ী গুৰুত্বপূৰ্ণ বহুতো গ্ৰন্থ অন্তৰ্ভুক্ত কৰা হৈছে। বিজ্ঞান আৰু দৰ্শনৰ বহুতো মূল গ্ৰন্থ প্ৰথমে গ্ৰীক ভাষাত ৰচনা কৰা হৈছিল। খ্ৰীষ্টান বাইবেলৰ *নতুন নিয়ম*ও প্ৰথমে গ্ৰীক ভাষাত লিখা হৈছিল।

## ইতিহাস

বাল্কন উপদ্বীপত খ্ৰীষ্টপূৰ্ব প্ৰায় ৩য় সহস্ৰাব্দৰ পৰা or possibly earlier. বা সম্ভৱতঃ ইয়াৰ আগৰ পৰাই গ্ৰীক ভাষা প্ৰচলিত হৈ আহিছে। আটাইতকৈ প্ৰাচীন লিখিত প্ৰমাণ হৈছে মেচেনিয়াত পোৱা এটা ৰৈখিক বি মাটিৰ ফলি যি খ্ৰীষ্টপূৰ্ব ১৪৫০ আৰু ১৩৫০ চনৰ ভিতৰৰ, যাৰ ফলত গ্ৰীক ভাষা বিশ্বৰ আটাইতকৈ পুৰণি লিপিবদ্ধ জীৱন্ত ভাষা। ভাৰত-ইউৰোপীয় ভাষাসমূহৰ ভিতৰত ইয়াৰ আটাইতকৈ প্ৰাচীন লিখিত প্ৰমাণপত্ৰৰ তাৰিখ কেৱল বৰ্তমান বিলুপ্ত আনাতোলিয়ান ভাষাসমূহৰ সৈতেহে মিল আছে।

## অন্য ভাষাত ঋণৰ শব্দ

ইংৰাজীকে ধৰি অন্যান্য ভাষালৈ গ্ৰীক শব্দ বহুলভাৱে ধাৰলৈ লোৱা হৈছে।

## তথ্যসূত্ৰ

শ্ৰেণী:ভাষা
স্বাহিলী ভাষা

**স্বাহিলী** *(স্থানীয় নাম: কিছৱাহিলি)* ভাষা মূলতঃ স্বাহিলী জনসাধাৰণে কোৱা বাণ্টু ভাষা; যি প্ৰধানকৈ তাঞ্জানিয়া, কেনিয়া আৰু মোজাম্বিকত পোৱা যায়। স্থানীয় আৰু দ্বিতীয় ভাষা ভাষী উভয়কে ধৰি স্বাহিলী ভাষীৰ সংখ্যাৰ অনুমান বহু পৰিমাণে ভিন্ন। সাধাৰণতে ৬ কোটিৰ পৰা ১৫ কোটিলৈকে; ইয়াৰ অধিকাংশ স্থানীয়ভাষীয়ে তাঞ্জানিয়াত বাস কৰে। 

স্বাহিলী ভাষাত অন্যান্য ভাষাৰ পৰা যথেষ্ট সংখ্যক ঋণ শব্দ আছে। মূলতঃ আৰবী; লগতে পৰ্তুগীজ, ইংৰাজী আৰু জাৰ্মান ভাষাৰ পৰাও শব্দৰ আমদানি হৈছে। স্বাহিলী শব্দভাণ্ডাৰৰ প্ৰায় ৪০% আৰবী ঋণ শব্দৰে গঠিত।

## স্বাহিলী কবি

*দাদা মাছিটি (প্ৰায় ১৮১০–১৫ জুলাই ১৯১৯), কেনিয়াৰ কবি। 
*ছাবান বিন ৰবাৰ্ট (১৯০৯–১৯৬২), তাঞ্জানিয়াৰ কবি, লেখক আৰু ৰচনাকাৰ। 
*ইউফ্ৰেজ কেজিলাহাবি (১৯৪৪–২০২০), তাঞ্জানিয়াৰ ঔপন্যাসিক, কবি, আৰু পণ্ডিত। 
*মাথিয়াছ ই ম্নিয়াম্পালা (১৯১৭–১৯৬৯), তাঞ্জানিয়াৰ লেখক, উকীল আৰু কবি। 
*টুমি মোকানে (জন্ম ১৯৮১), দক্ষিণ আফ্ৰিকাৰ ৰেপাৰ আৰু কবি। 
*ফাধী মটাংগা (জন্ম ১৯৮১), তাঞ্জানিয়াৰ সৃষ্টিশীল লেখক, ফটোগ্ৰাফাৰ, গ্ৰাফিক ডিজাইনাৰ। 
*ক্ৰিষ্টোফাৰ মৱাছিংগা (জন্ম ১৯৬৫), তাঞ্জানিয়াৰ লেখক আৰু কবি। 
*আব্দিলাতিফ আব্দাল্লা (জন্ম ১৯৪৬), কেনিয়াৰ কবি আৰু ৰাজনৈতিক কৰ্মী। 
*মোৱানা কুপোনা (মৃত্যু: প্ৰায় ১৮৬৫), কেনিয়াৰ কবি। 
*ইব্ৰাহিম হুছেইন (জন্ম ১৯৪৩), তাঞ্জানিয়াৰ নাট্যকাৰ আৰু কবি। 
*হাজী গোৰা হাজী (১৯৩৩–২০২১), তাঞ্জানিয়াৰ কবি। 
*আলামিন মাজৰুই (জন্ম ১৯৪৮), কেনিয়াৰ কবি।
*কিঠাকা ৱা ম্বেৰিয়া (জন্ম ১৯৫৫), কবি।
*আহমেদ শ্বেখ নাভানী (১৯২৭–২০১৭), কেনিয়াৰ কবি।

## নমুনা পাঠ

## তথ্যসূত্ৰ

শ্ৰেণী:ভাষা
প্যাটথাট্

thumb|থাইলেণ্ডৰ লাম্পাংৰ ৱাট শ্ৰিচুমত থকা প্যাটথাট্-ছাদযুক্ত এটা অট্টালিকা
thumb|মাণ্ডালে পেলেচৰ গ্ৰেট অ' ডিয়েন্স হলত এটা বিশিষ্ট সাত স্তৰৰ প্যাটথাট্ আছে।
**প্যাটথাট** () শব্দটো সংস্কৃত শব্দ 'প্ৰসাদ'ৰ পৰা উদ্ভৱ হোৱা। ইয়াৰ দ্বাৰা ঘৰৰ বহুস্তৰীয় চালক বুজোৱা হয়। এই স্তৰৰ সংখ্যা অযুগ্ম সংখ্যক (তিনিৰ পৰা সাতলৈ)। সাধাৰণতে বাৰ্মিজ বৌদ্ধ আৰু ৰাজকীয় স্থাপত্য (যেনে, কিয়াং, ৰাজপ্ৰসাদৰ ভৱন, পেগোডা) আৰু বুদ্ধৰ প্ৰতিমূৰ্তি বা অন্যান্য পবিত্ৰ স্থানৰ টিঙৰ ওপৰত টাৱাৰ সদৃশ এই প্যাটথাট্ আকৃতি অন্তৰ্ভুক্ত কৰা হয়।

## নিৰ্মাণ
প্যাটথাটবোৰ অতিমাত্ৰাৰ পিৰামিডৰ আকৃতিৰ একেৰাহে গেবলযুক্ত আয়তাকাৰ চালৰ দ্বাৰা নিৰ্মিত, প্ৰতিখন চালৰ মাজত লেবাউ (လည်ပေါ်) নামৰ এটা বাকচৰ দৰে গঠন থাকে। প্যাটথাটৰ আকৃতিৰ ওপৰত নিৰ্ভৰ কৰি টাইং বু (တိုင်ဖူး) বা কুন বু (ကွန်းဖူး) নামৰ কাঠৰ শিখৰৰ এক মুকুট পিন্ধোৱা হয়, এইটো দেখাত hti ( যিয়ে বাৰ্মিজ পেগোডাৰ টিঙত লগোৱা ছাতিৰ আকৃতিৰ অলংকাৰক বুজাই)ৰ দৰে। প্ৰতিটো স্তৰৰ প্ৰান্তবোৰত ধাতুৰ চাদৰেৰে নিৰ্মিত সোণৰ প্ৰলেপ লগোৱা সজ্জাগত ডিজাইন আৰু চুকবোৰত ডু য়িন (တုရင်) নামৰ সজ্জাগত অলংকাৰ (থাই চোফাহৰ সৈতে মিল থকা) থাকে। প্যায়াটথাৰ তিনিটা প্ৰাথমিক প্ৰকাৰ আছে, তাৰ তাৰতম্য বৌন (ဘုံ) নামৰ স্তৰৰ সংখ্যাৰ ওপৰত নিৰ্ভৰ কৰে। তিনিটা, পাঁচটা আৰু সাতটা স্তৰৰ চালক ক্ৰমে ইহমা, থুবা আৰু থুয়াহমা বোলা হয়। .
## ইতিহাস

বাৰ্মিজ স্থাপত্যৰ আৰম্ভণিতেই এই প্যাটাথৰ ব্যৱহাৰ আৰম্ভ হৈছিল, ইয়াৰ উদাহৰণ পৌত্তলিক যুগৰ কিছুমান সমলত পোৱা যায়। প্যাটথাটক বৈশিষ্ট্যযুক্ত কৰা এই যুগৰ বিশিষ্ট উদাহৰণবোৰ হ'ল- আনন্দ মন্দিৰ আৰু গাউডাউপলিন মন্দিৰ। 

প্ৰাক-ঔপনিৱেশিক বাৰ্মাত ৰাজকীয় অট্টালিকাসমূহত প্যাটথাট থকাটো এক বিশেষ গুৰুত্বৰ বৈশিষ্ট্য হিচাপে বিবেচনা কৰা হৈছিল। এয়া বৌদ্ধ স্বৰ্গ তৱতিমছাৰ প্ৰতীকস্বৰূপ আছিল। ৰাজমহলৰ প্ৰাথমিক দৰ্শক ভৱনৰ মূল সিংহাসনৰ ওপৰত নটা স্তৰৰ প্যাটথাট্ আছিল, যাৰ টিঙ অংশই মেৰু পৰ্বতক (မြင်းမိုရ်) আৰু তলৰ ছটা স্তৰে দেৱতা আৰু মানুহৰ ছটা বাসস্থানক প্ৰতিনিধিত্ব কৰিছিল। তদুপৰি বাৰ্মিজৰ ৰাজধানী চহৰৰ ১২খন দুৱাৰত প্যাটথাট ব্যৱহাৰ হৈছিল, ৰজাঘৰীয়াসকলে ব্যৱহাৰ কৰা ইয়াৰে মূল দুৱাৰবোৰৰ পাঁচটা স্তৰ আৰু বাকীবোৰৰ পাঁচটা স্তৰ আছিল।

প্ৰাক-ঔপনিৱেশিক বাৰ্মাত ছাম্পচুৱেৰী ​​আইনসমূহে প্যাটথাটৰ ব্যৱহাৰ ৰাজকীয় আৰু ধৰ্মীয় অট্টালিকাতেই সীমাবদ্ধ কৰি ৰাখিছিল, ইয়াৰোপৰি চৰকাৰী পদবীৰ প্ৰতিটো গ্ৰেডৰ অনুপাতে প্যাটথাটৰ স্তৰৰ সংখ্যা নিয়ন্ত্ৰণ কৰা হৈছিল, নটা স্তৰৰ প্যাটথাট কেৱল কেন্দ্ৰীয় ৰাজ্যখনৰ বাবে সংৰক্ষিত আছিল, আনহাতে গুৰুত্বপূৰ্ণ উপৰাজ্যসমূত সাতটা স্তৰৰ প্যাটথাট ব্যৱহাৰ হৈছিল।

## চিত্ৰ বীথিকা

File:King Mindon's Tomb, Mandalay.jpg
File:Mandalay Palace entrance.JPG
File:Mandalay palace 10.jpg
File:King Thibaw's State Barge on the Mandalay Moat.jpg

## তথ্য সংগ্ৰহ

শ্ৰেণী:স্থাপত্য
বৰমা মহাবিদ্যালয়

**বৰমা মহাবিদ্যালয়**' অসমৰ বাক্সা জিলাৰ বৰমা অঞ্চলৰ অন্যতম পুৰণি উচ্চ শিক্ষাৰ প্ৰতিষ্ঠান। মহাবিদ্যালয়খন বড়োলেণ্ড বিশ্ববিদ্যালয়ৰ সৈতে সংযুক্ত।
## শৈক্ষিক বিষয়
### উচ্চতৰ মাধ্যমিক
বিজ্ঞান শাখা, কলা শাখা 
### বিজ্ঞান শাখাত স্নাতক বিষয়
# পদাৰ্থ বিজ্ঞান
# ৰসায়ন বিজ্ঞান
# গণিত
# প্ৰাণীবিজ্ঞান
# উদ্ভিদ বিজ্ঞান
### কলা শাখাত স্নাতক বিষয়
# বড়ো ভাষা
# অসমীয়া ভাষা
# ইংৰাজী ভাষা
# দৰ্শন
# অৰ্থনীতি
# ইতিহাস
# ৰাজনীতি বিজ্ঞান
### স্নাতকোত্তৰ বিষয়(দূৰ শিক্ষা)
# অসমীয়া
# বড়ো 
# ইংৰাজী
# ইতিহাস
# অৰ্থনীতি
# দৰ্শন
# গণিত
# বাণিজ্য
## স্বীকৃতি
২০১৬ চনত মহাবিদ্যালয়খনক *ৰাষ্ট্ৰীয় মূল্যায়ন আৰু স্বীকৃতি পৰিষদ*(NAAC) ৰ দ্বাৰা *বি+* গ্ৰেড প্ৰদান কৰা হৈছে। মহাবিদ্যালয়খনক *বিশ্ববিদ্যালয় অনুদান আয়োগ*ৰ দ্বাৰাও স্বীকৃতি দিয়া হৈছে॥
## তথ্যসূত্ৰ

শ্ৰেণী:অসমৰ মহাবিদ্যালয়সমূহ
তুৰ্কী ভাষা

**তুৰ্কী** ভাষা হ'ল তুৰ্কী ভাষা পৰিয়ালৰ অন্তৰ্গত ভাষাসমূহৰ ভিতৰত আটাইতকৈ বেছি প্ৰচলিত। পৃথিৱীত প্ৰায় ৯ কোটি তুৰ্কী ভাষী লোক আছে। ই তুৰস্কৰ ৰাষ্ট্ৰীয় ভাষা আৰু চাইপ্ৰাছৰ দুটা চৰকাৰী ভাষাৰ ভিতৰত অন্যতম। সৰ্বাধিক কথিত ভাষাৰ তালিকাত তুৰ্কী ভাষা ১৮ নং স্থানত আছে।

## তথ্যসূত্ৰ

শ্ৰেণী:ভাষা
বাস্তৱতা

**বাস্তৱতা** হৈছে কল্পনাৰ বিপৰীতে বাস্তৱিক সকলো বস্তুৰ সৰ্বমুঠতা। লগতে এই শব্দটোৱে অন্তৰ্নিহিত বস্তুৰ অৱস্থা আৰু অস্তিত্বক বুজায়। প্ৰকৃত বাস্তৱ বা অস্তিত্ব বা সত্তাৰ বিষয়ে দাৰ্শনিক প্ৰশ্নসমূহ অন্তৰ্নিহিততাবাদৰ অধীনত বিবেচনা কৰা হয়, যিটো পশ্চিমীয়া দাৰ্শনিকসকলৰ মতে আধ্যাত্মিকতাবিজ্ঞানৰ এটা প্ৰধান শাখা। লগতে অন্তৰ্নিহিত প্ৰশ্নসমূহে দৰ্শন, দৰ্শন, ধৰ্ম, গণিত আৰু যুক্তিৰ বিভিন্ন দিশৰ সৈতে জড়িত।

## তথ্যসূত্ৰ

শ্ৰেণী:দৰ্শন 
শ্ৰেণী:মনোবিজ্ঞান
শাহনামা

**শাহনামা** (পাৰ্চী : شاهنامه Šāhnāmeh, "ৰজাৰ কিতাপ") হৈছে পাৰ্চী (বৰ্তমানৰ ইৰাণৰ) কবি **''ফাৰ্দৌছি**য়ে'' লিখা এটা দীঘলীয়া মহাকাব্য। ৯৭৭ চনৰ পৰা ১০১০ চনৰ ভিতৰত ৩০ বছৰতকৈও অধিক সময় ধৰি এই মহাকাব্যখন লিখিছিল ফাৰ্দৌছিয়ে আৰু এইখনেই হ'ল এজন ব্যক্তিৰ দ্বাৰা ৰচিত আটাইতকৈ দীঘলীয়া মহাকাব্য। শাহনামাত প্ৰায় ৫০ হাজাৰ পদ আছে। এই মহাকাব্যত ইৰাণৰ ইতিহাস আৰু পৰম্পৰা উত্থাপন কৰা হৈছে। শাহনামাত মূলতঃ ইছলামৰ পূৰ্বৰ ইৰাণ আৰু সপ্তম শতিকাত ইছলামিক শাসন প্ৰৱৰ্তনৰ পিছৰ পৰিণতিৰ কাহিনী বৰ্ণনা কৰা হৈছে। এই কাহিনীটোত ৰজাসকলৰ প্ৰশংসা আৰু পিছলৈ কবিৰ নিজৰ অনুভৱ প্ৰকাশ কৰা হৈছে। 

## সুৰ-ৰচনা

৯৭৭ চনত ফাৰ্দৌচিয়ে শ্বাহনামেহ লিখিবলৈ আৰম্ভ কৰে আৰু ১০১০ চনৰ ৮ মাৰ্চত সম্পূৰ্ণ কৰে। এনে বহুতো বিৱৰণ ইতিমধ্যে গদ্যত আছিল, ইয়াৰ উদাহৰণ হ'ল আবু-মনছুৰৰ শ্বাহনামেহ। শ্বাহনামেহত সিঁচৰতি হৈ থকা অংশসমূহত ফাৰ্দৌছিৰ ৰচনাৰ এটা সৰু অংশ সম্পূৰ্ণৰূপে তেওঁৰ নিজৰ ধাৰণা। 

শ্বাহনামেহ হৈছে আৰম্ভণিৰ নতুন পাৰ্চী ভাষাত লিখা ৫০,০০০ ৰো অধিক দ্বৈত কবিতা। ইয়াৰ মূল আধাৰত ৰচনা কৰা হৈছে ফেৰ্ড'ছিৰ পূৰ্বৰ জীৱনত তেওঁৰ জন্মভূমি টাছত সংকলিত একে নামৰ গদ্য গ্ৰন্থ। এই গদ্য শ্বাহনামেহ আছিল পাছলৈ আৰু বেছিভাগেই এটা পাহলৱী ( মধ্য পাৰ্চী ) গ্ৰন্থৰ অনুবাদ, যাক খোৱাদাই-নামাগ "ৰজাৰ কিতাপ" বুলি জনা যায়, যিটো পৌৰাণিক যুগৰ পৰা দ্বিতীয় খোছৰ'ৰ ৰাজত্বকাললৈকে (৫৯০–৬২৮) পাৰস্যৰ ৰজা আৰু বীৰসকলৰ ইতিহাসৰ শেষৰ ফালে ছাছানিয়ান সংকলন। খোৱাদাই -নামাগত পিছৰ ছাছান যুগৰ ঐতিহাসিক তথ্য আছিল যদিও ইয়াত আগৰ ছাছান যুগৰ (তৃতীয়ৰ পৰা চতুৰ্থ শতিকা) কোনো ঐতিহাসিক উৎসৰ পৰা লোৱা হোৱা দেখা নাযায়। সপ্তম শতিকাৰ মাজভাগত মুছলমান সেনাই ছাছানিয়ানসকলক ওফৰাই পেলোৱাৰ কাহিনীটো আগবঢ়াই নিয়াৰ বাবে ফাৰ্দৌচিয়ে সামগ্ৰী যোগ কৰে। 

পাহলৱী বুৰঞ্জীৰ পদ্যীকৰণৰ কাম প্ৰথমে গ্ৰহণ কৰাজন আছিল সামানী সাম্ৰাজ্যৰ দৰবাৰৰ কবি ফাৰ্দৌছিৰ সমসাময়িক ডাকিকি, যিয়ে মাত্ৰ ১০০০টা পদ্য সম্পূৰ্ণ কৰাৰ পিছত হিংসাত্মক অন্ত পেলাইছিল। এই পদবোৰ, যিবোৰত নবী জৰ’ষ্টাৰৰ উত্থানৰ বিষয়ে আলোচনা কৰা হৈছে, পিছলৈ ফাৰ্দৌচিয়ে স্বীকাৰোক্তিৰে নিজৰ কবিতাত অন্তৰ্ভুক্ত কৰিছিল। শ্বাহনামেহৰ শৈলীত লিখিত আৰু মৌখিক উভয় সাহিত্যৰ বৈশিষ্ট্য দেখা যায়। কিছুমানে দাবী কৰে যে ফাৰ্দৌচিয়ে জৰদস্তিৰ নাস্কো ব্যৱহাৰ কৰিছিল, যেনে এতিয়া হেৰুৱা চিহ্ৰদাদ, উৎস হিচাপেও।

মহাকাব্যখনৰ ৰচনাত আন বহুতো পাহলৱী উৎস ব্যৱহাৰ কৰা হৈছিল, বিশিষ্ট হৈছে কাৰ-নামাগ ই অৰ্দাশিৰ ই পাবাগান, যিটো মূলতঃ ছাছানিদ যুগৰ শেষৰ ফালে লিখা হৈছিল আৰু ইয়াত প্ৰথম আৰ্দাশ্বিৰ কেনেকৈ ক্ষমতালৈ আহিছিল তাৰ বিৱৰণ দিয়া হৈছিল যিটো ইয়াৰ ঐতিহাসিক সান্নিধ্যৰ বাবে অতি সঠিক বুলি ভবা হয়। এই গ্ৰন্থখন মধ্য পাৰ্চী ভাষাৰ শেষৰ ফালে লিখা হৈছে, যিটো আধুনিক পাৰ্চী ভাষাৰ নিকট পূৰ্বপুৰুষ আছিল। শ্বাহনামেহত দিয়া ঐতিহাসিক বুৰঞ্জীসমূহৰ এটা বৃহৎ অংশ এই মহাকাব্যৰ ওপৰত আধাৰিত আৰু প্ৰকৃততে বিভিন্ন বাক্যাংশ আৰু শব্দ আছে যিবোৰ ফাৰ্দৌছিৰ কবিতা আৰু এই উৎসৰ মাজত মিলাব পাৰি, জাবিহোল্লাহ ছাফাৰ মতে।

## তথ্যসূত্ৰ

শ্ৰেণী:সাহিত্য
শ্ৰেণী:গ্ৰন্থ
কংলা দুৰ্গ

কংলা দুৰ্গ ( )
  ভাৰতৰ মণিপুৰ ৰাজ্যৰ ইম্ফলত থকা এটা পুৰণি দুৰ্গযুক্ত ৰাজপ্ৰসাদ। পূৰ্বে ইম্ফল নদীৰ পাৰৰ দুয়োকাষে (পশ্চিম আৰু পূব) অৱস্থিত আছিল, এতিয়া ধ্বংসস্তূপ অৱস্থাত কেৱল পশ্চিম দিশতহে ৰৈ গৈছে। 

পুৰণি মিটেই ভাষাত কংলাৰ অৰ্থ হৈছে "শুষ্ক ভূমিৰ বিশিষ্ট অংশ।"  মণিপুৰৰ অতীতৰ মীটেই শাসকসকলৰ পৰম্পৰাগত আসন আছিল ই।

কংলা (ইম্ফল) আছিল প্ৰাক-আধুনিক মণিপুৰৰ প্ৰাচীন ৰাজধানী।
কংলা মণিপুৰৰ জনসাধাৰণৰ বাবে এক শ্ৰদ্ধাৰ স্থান, স্বাধীনতাৰ দিনৰ কথা সোঁৱৰাই দিয়ে। মেইটেইসকলৰ বাবে ই এক পবিত্ৰ স্থান।

কংলাক ইউনেস্কোৰ বিশ্ব ঐতিহ্য ক্ষেত্ৰ হিচাপে ঘোষণা কৰাৰ প্ৰস্তাৱ দিয়া হৈছে, যাৰ বাবে ভাৰতীয় সংসদত আলোচনা চলি আছে।

## ইতিহাস

কংলা হৈছে নিংথৌজা বংশৰ মেইটেই শাসকসকলৰ (৩৩ খ্ৰীষ্টাব্দৰ পৰা ১৮৯১ খ্ৰীষ্টাব্দলৈ) প্ৰশাসনৰ কেন্দ্ৰবিন্দু।

## উদ্ভিদ আৰু প্ৰাণীজগত

কংলাৰ ভিতৰত গজি উঠা কৌবিলা (Grevillea robusta) প্ৰজাতিৰ এজোপা গছ কংলাৰ নাম "লংছ অৱ ইম্ফল" কাৰণ ই প্ৰচুৰ বনাঞ্চল, মণিপুৰ মহানগৰীৰ মাজমজিয়াত বৃহৎ মাত্ৰাত অক্সিজেন প্ৰদান কৰে।

দুৰ্ভাগ্যজনকভাৱে যোৱা কেইবছৰমানৰ কিছু উন্নয়নমূলক নিৰ্মাণ কাৰ্য্যৰ বাবে কংলাৰ ভিতৰত কিছু সৰু অথচ উল্লেখযোগ্য বনাঞ্চল ধ্বংস সংঘটিত হয়। 

কংলাৰ ভিতৰত ঔষধি উদ্ভিদ ৰোপণৰ পৰিকল্পনা কাৰ্যকৰী কৰিবলৈ ২০০৯ চনত কংলা ফ’ৰ্ট ব’ৰ্ডে কংলা হাৰ্বেল গাৰ্ডেন স্থাপন কৰিছিল। উদ্ভিদ উদ্যানখনৰ উন্নয়নৰ দায়িত্ব যোৰহাটৰ উত্তৰ পূৰ্বাঞ্চল বিজ্ঞান আৰু প্ৰযুক্তিবিদ্যা প্ৰতিষ্ঠান (NEIST) ৰ লেমফেল উপ-শাখাক অৰ্পণ কৰা হয়। 
২০১০ চনত মণিপুৰ চৰকাৰে ১৩.৪৬ লাখ (২০২৩ চনত ₹৩০ লাখ বা ​​৩৬,০০০ মাৰ্কিন ডলাৰৰ সমতুল্য) বাজেটৰ ভিতৰত ₹৬.১৬ লাখ (২০২৩ চনত ১৪ লাখ বা ​​১৭,০০০ মাৰ্কিন ডলাৰৰ সমতুল্য) NEISTক এই কাম সম্পন্ন কৰিবলৈ বিত্তীয় সাহায্য আগবঢ়াইছিল। 
এই বাগিচাখনত প্ৰায় ১৩১টা ভিন্ন উদ্ভিদ, (প্ৰায় ২০টা ঔষধি উদ্ভিদৰ প্ৰজাতিকে ধৰি) ৰোপণ কৰিছিল। 
কংলা বনৌষধি উদ্যানত লালন-পালন কৰা উল্লেখযোগ্য উদ্ভিদ প্ৰজাতিসমূহৰ ভিতৰত "heigru" (Phyllanthus emblica Linn), "kihori" (Phyllanthus acidus Linn), agar (Aquilaria agallocha Lamp), নিম (Azadirachta indica A Zuss), tera (Mobax malabathricum Linn), singairei (Nyctanthes arbotristis Linn) আৰু লেইহাও (মিচেলিয়া চেম্পাকা লিন)। মণিপুৰ চৰকাৰে উদ্ভিদ উদ্যানৰ উন্নয়নৰ বাবে ৩.৫ একৰ মাটি আবণ্টন দিছিল।

২০১৯ চনৰ জুন মাহত নুৰা হেইকল (‘মহিলাৰ ফলৰ বাগিচা’ / ‘মহিলাৰ বাগিচা’ৰ বাবে মেইটেই)ৰ ভিতৰত প্ৰায় ৭০০টা থলুৱা ফলমূলৰ গছৰ পুলি ৰোপণ কৰা হৈছিল, পূৰ্বতে সেউজ মণিপুৰ মিছনৰ উদ্যোগত মণিপুৰ চৰকাৰে কংলাৰ "জৈৱ বৈচিত্ৰ্য উদ্যান" নামেৰে জনাজাত।

২০১৯ চনৰ ছেপ্টেম্বৰ মাহত কংলাৰ ভিতৰত মায়োকফা, আগৰ, উনিংথৌ, চেগুন, চাহুই আৰু চাম্বাকে ধৰি প্ৰায় ১২০টা গছ ৰোপণ কৰে সম্পাদক মণ্ডলী আৰু "দ্য চাংগাই এক্সপ্ৰেছ" (TSE) নামৰ কাকতখনৰ পৰিচালনা দলে দৈনিক মণিপুৰৰ ২০ সংখ্যক প্ৰতিষ্ঠা দিৱসত প্ৰকাশ পায়।

কংলাৰ দক্ষিণ অংশত অৱস্থিত "এংগেলেই লেইকোল" (পূৰ্বতে কংলাৰ "ৰক গাৰ্ডেন" বুলি জনাজাত) নামৰ আন এখন বাগিচা।

২০২২ চনৰ মে’ মাহত কাংলাৰ ভিতৰত ইনষ্টিটিউট অৱ বায়’ৰিচ’ৰ্চ এণ্ড ছাষ্টেনেবল ডেভেলপমেণ্ট (আই বি এছ ডি)ৰ দ্বাৰা প্ৰায় ৫০টা ফলমূলৰ উদ্ভিদ ৰোপণ কৰা হৈছিল।

মণিপুৰৰ মুখ্যমন্ত্ৰী নংথোম্বম বীৰেনৰ নেতৃত্বত কংলা ফ’ৰ্ট ব’ৰ্ডে কংলাৰ ভিতৰত ১০ হাজাৰ ফলমূলৰ গছ ৰোপণৰ পৰিকল্পনা কৰিছে।

## তথ্য সংগ্ৰহ

শ্ৰেণী:ভাৰতৰ পৰ্যটনস্থলী
ধ্বনি

**ধ্বনি** হৈছে ভাষাৰ মূল।  মানুহে মনৰ ভাৱ ভাষাৰ জৰিয়তে মুখেৰে প্ৰকাশ কৰে। কথা কোৱাৰ সময়ত মুখৰ ভিতৰলৈ সোমাই যোৱা বায়ু আৰু ভিতৰৰ পৰা বাহিৰলৈ ওলাই অহা বায়ুৰ মুখ-গহ্বৰত সংঘৰ্ষৰ সৃষ্টি হয়, সেয়াই ধ্বনি। মানুহৰ মুখখনেই হ’ল ঘাই বাক্‌যন্ত্ৰ।  ইয়াৰ প্ৰধান অংগবোৰ হ’ল: ওঁঠ, দাঁত, দাঁতৰ আলু, তালু, জিভা, কণ্ঠ আৰু নাক।  এই অংগবোৰৰ সহায়ত বায়ুপ্ৰৱাহক ৰোধ অথবা নিয়ন্ত্ৰণ কৰি ধ্বনিৰ সৃষ্টি কৰা হয়।  উচ্চাৰণৰ স্থান আৰু ধৰণ অনুযায়ী ধ্বনিৰ ৰূপ বেলেগ বেলেগ হয়।

ব্যাকৰণবিদ ড॰ গোলকচন্দ্ৰ গোস্বামীৰ মতে, "মানুহে কথা বতৰা পাতোঁতে মুখেৰে বায়ুৰ সোঁতৰ সহায়ত যি মাত উলিয়ায় সেই মাতৰ ক্ষুদ্ৰ ক্ষুদ্ৰ ভাগ বা খণ্ডবোৰকে বাগ্‌ধ্বনি, বা চমুকৈ ধ্বনি বোলে।"

## অধিক জানিবলৈ চাওক

*ধ্বনিতত্ত্ব
*ধ্বনিবিজ্ঞান
*বাগ্‌ধ্বনি
*অসমীয়া ব্যাকৰণ

## তথ্যসূত্ৰ

শ্ৰেণী:ভাষা
শ্ৰেণী:ব্যাকৰণ
শ্ৰেণী:অসমীয়া ব্যাকৰণ
আখৰ

**আখৰ** হ'ল অৰ্থ বুজাবৰ বাবে ব্যৱহাৰ কৰা চিহ্ন। কোনো ভাষাক লিখিত ৰূপ দিবলৈ যিবোৰ চিহ্ন ব্যৱহাৰ কৰা হয় সেইবোৰেই আখৰ৷ উদাহৰণ হিচাপে অসমীয়া ভাষা লিখিবলৈ ব্যৱহাৰ কৰা — অ, আ, ই, ক, খ, গ আদি চিহ্ন৷ অসমীয়া ব্যঞ্জনবৰ্ণমালাত ৪১ টা আখৰ পোৱা যায় যদিও ইয়াৰে ‘ক্ষ’ আখৰটো ‘ক’ আৰু ‘ষ’ৰ যুগ্ম ৰূপহে (ক+ষ=ক্ষ)৷ আখৰৰ সমাৰ্থক শব্দ হ'ল: অক্ষৰ, আক্ষৰ, বৰ্ণ, লিপি, হৰফ।

## আৰু চাওক
* অসমীয়া বৰ্ণমালা
* অসমীয়া–বঙালী লিপি

## তথ্যসূত্ৰ

শ্ৰেণী:লিপি
শ্ৰেণী:ব্যাকৰণ
শ্ৰেণী:অসমীয়া ব্যাকৰণ
হিব্ৰু ভাষা

**হিব্ৰু** (হিব্ৰু বৰ্ণমালা: עִבְרִית , ʿĪvrīt) ভাষা হ'ল আফ্ৰিকান ভাষা পৰিয়ালৰ অন্তৰ্গত এটা উত্তৰ-পশ্চিম চেমিটিক ভাষা। আধুনিক হিব্ৰু ইজৰাইল ৰাষ্ট্ৰৰ প্ৰধান চৰকাৰী ভাষা। ২০১৩ চনলৈকে বিশ্বজুৰি প্ৰায় ৯০ লাখ হিব্ৰু ভাষী আছে। ইয়াৰে ৭০ লাখ লোকে ইয়াক সাৱলীলভাৱে কয়। 

## ইতিহাস

হিব্ৰু ভাষাৰ ইতিহাস বিভিন্ন ধৰণৰ। ২০০ খ্ৰীষ্টাব্দৰ আশে-পাশে ই মৌখিক ভাষা হিচাপে মৃত্যুমুখত পৰে। কিন্তু ই আৰু বহু শতিকালৈ লিখিত ভাষা হিচাপে জীয়াই থাকিল। ইয়াৰ সহায়ত ধৰ্ম, আইন, ব্যৱসায়, দৰ্শন আৰু চিকিৎসা বিজ্ঞানৰ বহুতো গ্ৰন্থ ৰচনা কৰা হৈছিল। ১৯ শতিকাৰ শেষৰ ফালে আৰু ২০ শতিকাৰ আৰম্ভণিতে কথিত ভাষা হিচাপে ইয়াৰ পুনৰ জন্ম হয়। বিশ্বৰ বিভিন্ন প্ৰান্তৰ পৰা (মূলতঃ ৰাছিয়াৰ পৰা) বৰ্তমানৰ ইজৰাইল (তেতিয়াৰ ব্ৰিটিছ পেলেষ্টাইন) লৈকে ইহুদীসকলে নিজৰ বিভিন্ন মাতৃভাষা যেনে আৰবী, য়িদ্দিছ, ৰাছিয়ান ইত্যাদিৰ পৰিৱৰ্তে আধুনিক হিব্ৰু ভাষা ক’বলৈ আৰম্ভ কৰিছিল। ১৯২২ চনত হিব্ৰু ভাষা ব্ৰিটিছ পেলেষ্টাইনৰ চৰকাৰী ভাষাত পৰিণত হয়।

ইজৰাইলত ৫ লাখতকৈ অধিক লোকে হিব্ৰু ভাষা কয়৷ ইয়াৰ উপৰিও বিশ্বৰ বিভিন্ন ইহুদী সম্প্ৰদায়ৰ কেইবা লাখ লোকে হিব্ৰু ভাষা কয়। বৰ্তমান আৰবীৰ লগতে ইজৰাইলৰ চৰকাৰী ভাষা হিব্ৰু ভাষা৷ আৰব খণ্ডৰ বাহিৰে ইজৰাইলৰ সকলো ৰাজহুৱা আৰু ব্যক্তিগত কামতে হিব্ৰু ভাষা ব্যৱহাৰ কৰা হয়। চৰকাৰী বিদ্যালয়ত হিব্ৰু বা আৰবী ভাষাত শিক্ষা দিয়া হয় যদিও আৰবী বিদ্যালয়ত দশম শ্ৰেণীলৈকে হিব্ৰু ভাষা বাধ্যতামূলক। বিশ্ববিদ্যালয় পৰ্যায়তো হিব্ৰু ভাষা শিক্ষাৰ মাধ্যম। ইজৰাইলৰ বাতৰি কাকত, কিতাপ, ৰেডিঅ’ আৰু টেলিভিছনৰ মূল ভাষা হিব্ৰু।

## পুনৰ্জন্ম

হিব্ৰু ভাষাক আধুনিক কথিত ভাষা হিচাপে পুনৰ প্ৰতিষ্ঠা কৰাৰ আঁৰত ৰাছিয়াত জন্মগ্ৰহণ কৰা ইহুদী আছিল এলিয়েজাৰ বেন য়েহুদা। ১৮৮১ চনত তেওঁ হিব্ৰু ভাষা পুনৰ প্ৰতিষ্ঠা কৰাৰ পৰিকল্পনাৰে অট্টোমান সাম্ৰাজ্যৰ অধীনত ব্ৰিটিছ পেলেষ্টাইনত উপস্থিত হয়। বেন য়েহুদাই বিচাৰিছিল যে পেলেষ্টাইনত বাস কৰা ইহুদীসকলে কেৱল হিব্ৰু ভাষা ক’ব। তেওঁ হিব্ৰু ভাষাক সমাজত দেশ-বিদেশৰ সকলো ধৰণৰ কামৰ প্ৰয়োজনীয়তা পূৰণ কৰিব পৰা ভাষা হিচাপে প্ৰচাৰ কৰাৰ পৰিকল্পনা কৰিছিল। সেইবাবেই তেওঁ ইহুদী ল’ৰা-ছোৱালীক সৰুৰে পৰা হিব্ৰু ভাষা শিকোৱাৰ ব্যৱস্থা কৰিছিল। এইদৰে হিব্ৰু ভাষা ক্ৰমান্বয়ে পুনৰ জীৱন্ত ভাষাত পৰিণত হ’ল। আজি হিব্ৰু ইজৰাইলৰ চৰকাৰী ভাষা৷

## তথ্যসূত্ৰ

শ্ৰেণী:ভাষা
ফৰাচী ভাষা

**ফৰাচী** (français) ভাৰত-ইউৰোপীয় পৰিয়ালৰ এটা ৰোমান ভাষা৷ আন সকলো ৰোমান ভাষাৰ দৰেই ই ৰোমান সাম্ৰাজ্যৰ ভলগাৰ লেটিন ভাষাৰ অন্তৰ্গত। ফৰাচী ভাষা ২৭খন দেশৰ চৰকাৰী ভাষা, লগতে বিশ্বৰ ভৌগোলিকভাৱে ব্যাপক ভাষাসমূহৰ ভিতৰত অন্যতম। ই ফ্ৰান্স, বেলজিয়াম, চুইজাৰলেণ্ড, মনাকো, ফ্ৰাংকোফোন আফ্ৰিকা, কানাডা আদি অঞ্চলৰ মুখ্য ভাষা। ফৰাচী ভাষাত প্ৰায় ৩১ কোটি ভাষী আছে বুলি অনুমান কৰা হৈছে, ইয়াৰে প্ৰায় ৮ কোটি লোক স্থানীয় ভাষী। অ'আইএফৰ মতে, ২০২২ চনৰ হিচাপত বিশ্বজুৰি প্ৰায় ৩২.১ কোটি লোকে এই ভাষাটো ক'বলৈ সক্ষম।

## লিখন ব্যৱস্থা
### বৰ্ণমালা

ফৰাচী ভাষা লেটিন লিপিৰ ২৬টা আখৰেৰে লিখা হয়, স্বৰবৰ্ণত চাৰিটা ডায়েক্ৰিটিক দেখা যায় (circumflex accent, acute accent, grave accent, diaeresis) আৰু cedilla "ç" ব্যৱহাৰ কৰা হয়।

দুটা লিগাচাৰ আছে, "œ" আৰু "æ", কিন্তু সমসাময়িক ফৰাচী ভাষাত ইয়াৰ ঠাইত "oe" আৰু "ae" ব্যৱহাৰ কৰা হয়, কাৰণ ফৰাচী ভাষী দেশসমূহত ব্যৱহৃত AZERTY কিবৰ্ড বিন্যাসত লিগাচাৰসমূহ দেখা নাযায়। অৱশ্যে আনুষ্ঠানিক আৰু সাহিত্যিক গ্ৰন্থত এইটো অমান্য।

## ফৰাচী ভাষাৰ বিভিন্নতা
*আফ্ৰিকান ফৰাচী
**উত্তৰ আফ্ৰিকান ফৰাচী
*আওষ্টান ফৰাচী
*বেলজিয়াম ফৰাচী
*কম্বোডিয়ান ফৰাচী
*কানাডাৰ ফৰাচী
**একাডিয়ান ফৰাচী
**নিউফাউণ্ডলেণ্ড ফৰাচী
**নিউ ইংলেণ্ড ফৰাচী
**অন্টাৰিঅ' ফৰাচী
**ক্যুবেক ফৰাচী
*ফ্ৰান্সৰ ফৰাচী
**গিয়ানিজ ফৰাচী
**মেৰিডিয়ান ফৰাচী
*হাইটি ফৰাচী
*ভাৰতীয় ফৰাচী
*জাৰ্চি আইনী ফৰাচী
*লাও ফৰাচী
*লুইজিয়ানা ফৰাচী
**কেজুন ফৰাচী
*মিছৌৰী ফৰাচী
*দক্ষিণ-পূব এছিয়ান ফৰাচী
*চুইছ ফৰাচী
*ভিয়েটনামী ফৰাচী
*পশ্চিম ভাৰতীয় ফৰাচী

## তথ্যসূত্ৰ

শ্ৰেণী:ভাষা
জিগমে দৰ্জী ৰাষ্ট্ৰীয় উদ্যান

**জিগমে দৰ্জী ৰাষ্ট্ৰীয় উদ্যান** (জে. ডি. এন. পি.) () হ'ল ভূটানৰ দ্বিতীয় বৃহৎ ৰাষ্ট্ৰীয় উদ্যান।

## ইতিহাস
১৯৭৪ চনত এই ৰাষ্ট্ৰীয় উদ্যানখন প্ৰতিষ্ঠা কৰা হৈছিল। ই ৪৩১৬ বৰ্গ কিলোমিটাৰ এলেকাত বিস্তৃত হৈ আছে। এই এলেকাৰ ভিতৰত ভূটানৰ তিনিওটা জলবায়ু অঞ্চল অন্তৰ্ভুক্ত হৈ আছে আৰু উদ্যানখন ১,৪০০-ৰ পৰা ৭,০০০ মিটাৰতকৈ অধিক উচ্চতালৈকে বিস্তৃত। উদ্যানখনৰ ভিতৰত ১,০০০ পৰিয়ালৰ প্ৰায় ৬,৫০০জন লোক জীৱিকাৰ বাবে‍ কৃষি আৰু পশুপালনৰ লগত জডি়ত। ইয়াক ইউনেস্কোৰ তালিকাত অন্তৰ্ভুক্তিৰ বাবে ভূটানৰ সম্ভাৱ্য নাম তালিকাত এই উদ্যানখনক এক স্থান হিচাপে তালিকাভুক্ত কৰা হৈছে।

## অৱস্থান
গাছা জিলাৰ লগতে থিম্ফু জিলা, পাৰো জিলা, পুনাখা, আৰু ৱাংডুৱে ফড্ৰাং জিলাৰ উত্তৰ অঞ্চলসমূহৰ অধিকাংশই ই দখল কৰিছে। 

## উদ্ভিদ আৰু প্ৰাণী
উদ্যানখনে ৩৭বিধ জ্ঞাত প্ৰজাতিৰ স্তন্যপায়ী প্ৰাণীৰ লগতে‍ কেইবাটাও বিপন্ন, বিপদাপন্ন বা দুৰ্বল প্ৰজাতি, যেনে ভূটান টাকিন, বৰফৰ বাঘ, গোধাফুটুকী, ঢেকীয়াপতীয়া বাঘ, ভৰাল বা হিমালয়j নীলা ভেড়া, ক'লা কস্তুৰী হৰিণ, হিমালয়ৰ ক'লা ভালুক, ৰঙা পাণ্ডা, উচুৰি ৰাংকুকুৰ আৰু স্পটেড লিনচাং ইয়াত ভাৰতীয় নাহৰফুটুকী বাঘ, হিমালয়ৰ চেৰো, শৰপহু, সুগৰী পহু, হিমালয়ৰ গৰাল, হিমালয়ৰ মাৰমট, হিমালয়ৰ পিকা আৰু ৩০০তকৈও অধিক প্ৰজাতিৰ চৰাইক উদ্যানখনে‍ আশ্ৰয় প্ৰদান কৰিছে। ই ভূটানৰ একমাত্ৰ উদ্যান য'ত ৰাষ্ট্ৰীয় প্ৰাণী (টাকিন), ফুল (নীলা পপি), চৰাই (ৰেভেন) আৰু গছ (চাইপ্ৰেছ) একেলগে বিদ্যমান।
thumb|ভূটান টাকিন

## সাংস্কৃতিক স্থানসমূহ
সাংস্কৃতিক আৰু অৰ্থনৈতিক গুৰুত্ব থকা বহুকেইটা স্থান জিগমে দৰ্জী ৰাষ্ট্ৰীয় উদ্যানত আছে। *মাউণ্ট জোমোলহাৰী* আৰু *মাউণ্ট জিচু ড্ৰেক*ক স্থানীয় দেৱতাৰ ঘৰ হিচাপে পূজা কৰা হয়। লিংছি জং আৰু গাছা জং দুৰ্গ ঐতিহাসিক গুৰুত্বপূৰ্ণ স্থান। মো ছু, ৱাংডি ছু আৰু পা ছু (পাৰো ছু) নদীৰ উৎস উদ্যানখনত অৱস্থিত হিমবাহ হ্ৰদসমূহত আছে।

## হিমবাহ
center|thumb|800x800px|
জিগমে দৰ্জী ৰাষ্ট্ৰীয় উদ্যানে লুনানা আৰু লয়া গেৱগছকে ধৰি উত্তৰ গাছা জিলাৰ বেছিভাগ অঞ্চল সামৰি লৈছে। এই গেৱগছসমূহ ভূটানৰ কিছু উল্লেখযোগ্য আৰু অনিশ্চিত হিমবাহৰ স্থান। এই হিমবাহবোৰ লিপিবদ্ধ ইতিহাসৰ সময়ছোৱাত যথেষ্ট পৰিমাণে গলি‍ গৈছে, যাৰ ফলত মাৰাত্মক আৰু ধ্বংসাত্মক হিমবাহ হ্ৰদৰ গলনৰ ফলত বানপানী সৃষ্টি হৈছে। উদ্যানখনৰ ভিতৰত থকা হিমবাহ আৰু হিমবাহ হ্ৰদসমূহৰ ভিতৰতে মুখ্য হৈছে থৰ্থৰ্মি, লুগিয়ে, আৰু টেৰি কাং। ঋতুয়ে‍ অনুমতি দিয়াৰ লগে লগে, পানীৰ স্তৰ হ্ৰাস কৰিবলৈ উদ্যানৰ ভিতৰত থকা অস্থায়ী শিবিৰৰ শ্ৰমিকসকলে‍ কাম কৰে যাতে নদীৰ নামনিত বানপানীৰ ভাবুকি হ্ৰাস হয়।

## এইবোৰো চাওক

* ভূটানৰ সংৰক্ষিত অঞ্চলসমূহৰ তালিকা
* ভূটানৰ হিমবাহসমূহ

## তথ্যসূত্ৰ

শ্ৰেণী:ভূটানৰ ৰাষ্ট্ৰীয় উদ্যান
শ্ৰেণী:আই ইউ চি এন শ্ৰেণী II
হাইনান দ্বীপ মৌচুমী বৰ্ষাৰণ্য

**হাইনান দ্বীপ মৌচুমী বৰ্ষাৰণ্য** (ডব্লিউ.ডব্লিউ.এফ. আই.ডি.: আইএম০১৬৯) () পৰিৱেশ অঞ্চলে‍ চীনৰ হাইনান দ্বীপত থকা পাহাৰীয়া অভ্যন্তৰীণ অঞ্চলক সামৰি লৈছে। গ্ৰীষ্মমণ্ডলীয় অৰণ্যসমূহত বছৰি ১,০০০ মিলিমিটাৰতকৈ অধিক বৰষুণ হয়। গ্ৰীষ্মকালীন বৰষুণৰ বতৰত ইয়াৰ পৰিমাণ অধিক হয়। দ্বীপটোত উচ্চ পৰ্যায়ৰ জীৱ-বিবিধতা দেখিবলৈ পোৱা যায়। ইয়াত ৪,২০০তকৈও অধিক উদ্ভিদ প্ৰজাতি আছে, তাৰ ভিতৰৰে‍ ৬৩০বিধ প্ৰজাতি‍ দ্বীপটোৰ স্থানীয় প্ৰজাতি‍। কৃষি-কৰ্ম আৰু কাঠ সংগ্ৰহৰ ফলত হাইনান দ্বীপ মৌচুমী বৰ্ষাৰণ্যৰ বনাঞ্চল ধ্বংস হৈছে আৰু অঞ্চলটো পৰিৱেশগত চাপৰ সন্মুখীন হৈছে। 

## অৱস্থান আৰু বিৱৰণ
হাইনান (সাগৰৰ দক্ষিণে) দ্বীপটোৰ আয়তন প্ৰায় ১৩,০০০ বৰ্গ মাইল। ই লেইঝৌ উপদ্বীপৰ পৰা মাত্ৰ ১৫ মাইলৰ দূৰৈত পৃথক হৈছে‍। বাৰিষা বৰ্ষাৰণ্যৰ পৰিৱেশ অঞ্চলে উপকূলীয় সমভূমিৰে আগুৰি থকা অভ্যন্তৰীণ পৰ্বতমালাক সামৰি লয়। (উপকূলীয় সমভূমি সম্পূৰ্ণ পৃথক পৰিৱেশ অঞ্চলত পৰে - দক্ষিণ চীন-ভিয়েটনাম উপ-ক্ৰান্তীয় চিৰসেউজ অৰণ্য আন এক পৰিৱেশ অঞ্চল)। হাইনান পৰ্বতৰ সৰ্বোচ্চ বিন্দুটো হৈছে ১,৮৪০ মিটাৰ (৬,০৪০ ফুট) উচ্চতাৰ ৱুজি পৰ্বত। লেইজৌ উপদ্বীপৰ পূব উপকূলত এই পৰিৱেশ অঞ্চলৰ এটা সৰু খণ্ড আছে। 

## জলবায়ু
পৰিৱেশ অঞ্চলৰ জলবায়ু হৈছে *ক্ৰান্তীয় চাভানা জলবায়ু - শুকান শীতকাল* (কোপেন জলবায়ু শ্ৰেণীবিভাজন)। এই জলবায়ুৰ বৈশিষ্ট্য হৈছে গোটেই বছৰজুৰি তুলনামূলকভাৱে সম উষ্ণতা, আৰু খৰালিৰ বতৰ শুষ্ক ঋতু। আটাইতকৈ শুকান মাহত ৬০ মিলিমিটাৰতকৈ কম বৰষুণ হয়, আৰু গড় মাহৰ তুলনাত শুকান। পশ্চিম দিশত বৰষুণৰ গড় পৰিমাণ ১,০০০ মিলিমিটাৰ/বছৰ আৰু পূব দিশত ২,০০০ মিলিমিটাৰ প্ৰতি বছৰত। 

## উদ্ভিদ আৰু প্ৰাণী
কোৱাটাৰ্নেৰীৰ আগলৈকে হাইনান দ্বীপ আৰু লেইঝৌ উপদ্বীপক এটা স্থলসেতুৰ দ্বাৰা সংযুক্ত কৰা হৈছিল। তুলনামূলকভাৱে স্থানীয় গণ কম, কিন্তু স্থানীয় প্ৰজাতিৰ সংখ্যা বহুত। বিজ্ঞানীসকলে ৪,২০০বিধ উদ্ভিদৰ প্ৰজাতি (৪৫০বিধ গছ আৰু ৯৮বিধ স্তন্যপায়ী প্ৰজাতি সহ) নথিভুক্ত কৰিছে। গ্ৰীষ্মকালত বাৰিষা ঋতুৰ পূৰ্বে শুকান ঋতুত খৰাং-চাপযুক্ত পৰ্ণপাতী গছবোৰে পাত সলায়। অৰণ্যৰ আচ্ছাদন সাধাৰণতে বিৰল, আৰু মাটিত ঘাঁহ গঁজিবলৈ‍ প্ৰয়োজন হোৱা পৰ্যাপ্ত পোহৰ মাটিত পৰেহি‍। এই অঞ্চলত বিশেষকৈ অধিক ছাঁ পৰা ঢালবোৰৰ মাটিত, আৰু অলপ বেছি উচ্চতাত চিৰসেউজ গছ-গছনিও দেখা যায়। ডিপ্টেৰ'কাৰ্পেচিৰ পৰা অহা তিনি প্ৰকাৰৰ গছ এই পৰিৱেশ অঞ্চলত পোৱা যায় - সেইবোৰ হ'ল, ভেটিকা মেংগাচাপোই, হোপা হেইনানেন্সিস, আৰু হোপা এক্সালাটা (এতিয়া হোপা ৰেটিকুলাটা)। মধ্য উচ্চতাত থকা ক্ৰান্তীয় পাহাৰীয়া অৰণ্যসমূহৰ ভিতৰত আছে চিনক্যাপিন (*কেষ্টানোপচিছ*) (*লিথোকাৰ্পাছ*) আৰু ল'ৰেলছ (লাউৰেচি)। ভিতৰৰ অংশৰ অধিক ওখ আৰু শুকান অঞ্চলত চাভানাৰ দৰে অধিক গছ-গছনি পোৱা যায়। তাৰ ভিতৰত আছে‍ ব্ৰাছ আৰু ৰেচম গছ (এলবিজিয়া প্ৰছেৰা)। ডাৱৰৰ অৰণ্য ১,৬০০ মিটাৰতকৈ অধিক উচ্চতাত বৃদ্ধি হয়।

## এইবোৰো চাওক

* চীনৰ পৰিৱেশ অঞ্চলসমূহৰ তালিকা

## তথ্যসূত্ৰ

শ্ৰেণী:ভৌগোলিক অঞ্চল
শ্ৰেণী:বৰ্ষাৰণ্য
শ্ৰেণী:উদ্যান
চিৰিলিক লিপি

**চিৰিলিক লিপি** হৈছে পূব ইউৰোপ, উত্তৰ এছিয়া আৰু মধ্য এছিয়াত ভৌগোলিকভাৱে ব্যৱহৃত এক অধ্বনিগত বৰ্ণানুক্ৰমিক লিপি। বৰ্তমান চিৰিলিক লিপি ১২খন দেশৰ ৰাষ্ট্ৰীয় লিপি আৰু বিশ্বৰ ৫ম সৰ্বাধিক ব্যৱহৃত লিখন ব্যৱস্থা। ২০০৭ চনৰ ১ জানুৱাৰীত বুলগেৰিয়াই ইউৰোপীয় সংঘত যোগদান কৰাৰ লগে লগে চিৰিলিক লেটিন আৰু গ্ৰীক বৰ্ণমালাৰ পিছত ইউৰোপীয় সংঘৰ তৃতীয় চৰকাৰী লিপি হিচাপে পৰিগণিত হয়।

২০১১ চনলৈকে বিশ্বৰ আৰু বিশেষকৈ ইউৰেছিয়াত ২৫ কোটি ২০ লাখ মানুহে এই লিপিক নিজৰ নিজৰ ভাষাৰ স্বীকৃতিপ্ৰাপ্ত লিপি হিচাপে ব্যৱহাৰ কৰে। কিন্তু ইয়াৰে আধাতকৈ অধিক ৰাছিয়ান। ৰাছিয়ান, ইউক্ৰেইনিয়ান, বেলাৰুছিয়ান, বুলগেৰিয়ান, কিৰ্গিজ, কাজাখ, মংগোলিয়ান, ছাৰ্বিয়ান আৰু তাজিক ভাষা লিখিবলৈ ছিৰিলিক লিপি ব্যৱহাৰ কৰা হয়। ইয়াৰ বাহিৰেও টাটাৰ ভাষা, উজবেক ভাষা, আজাৰবাইজান ভাষা, ৰোমানিয়ান ভাষা আৰু তুৰ্কমেন ভাষা লিখিবলৈ এসময়ত চিৰিলিক লিপি ব্যৱহাৰ কৰা হৈছিল, কিন্তু এতিয়া ব্যৱহাৰ কৰা নহয়।

## ইউনিকোড

## তথ্যসূত্ৰ

শ্ৰেণী:লিপি
হানগুল লিপি

**হানগুল** বা **হাংগুল** (한글) হ'ল কোৰিয়ান ভাষাৰ লিপি। পঞ্চদশ শতিকাত কোৰিয়াৰ ৰজা চেজঙে সাধাৰণ মানুহক মনত ৰাখি হাংগুল নামৰ এক অতি সহজ বৰ্ণমালা উদ্ভাৱন কৰিছিল। এই বৰ্ণমালাক ২০ শতিকাত আনুষ্ঠানিকভাৱে স্বীকৃতি দিয়া হৈছিল। অসংখ্য ভাষাবিদৰ মতে হাংগুল বৰ্ণমালা হৈছে বিশ্বৰ আটাইতকৈ নিখুঁত অথচ সহজ বৰ্ণমালা। প্ৰায় হাজাৰ বছৰ আগতে কোৰিয়ান ভাষাটো চীনা পিক্ট'গ্ৰাম লিপিৰ পৰা ধাৰ লোৱা শব্দৰে লিখা হৈছিল যাৰ নাম হাঞ্জা৷

## তথ্যসূত্ৰ

শ্ৰেণী:লিপি
আৰবী বৰ্ণমালা

**আৰবী বৰ্ণমালা** *(আৰবী আবজাদ; الأَبْجَدِيَّة العَرَبِيَّة আল্-আব্জাদীয়াহ্ আল্-ʻআৰবীয়াহ্ বা الحُرُوف العَرَبِيَّة আল্-হুৰুফ্ আল্-ʻআৰবীয়াহ্)* হ'ল আৰবী আৰু কুৰ্দিচ ভাষা লিখাৰ বাবে বিশেষভাৱে সংহিতাকৃত আৰবী লিপি। ইয়াক সোঁফালৰ পৰা বাওঁফালে কাৰ্চিভ শৈলীত লিখা হয়, আৰু ইয়াত ২৮টা আখৰ অন্তৰ্ভুক্ত কৰা হৈছে। আৰবী বৰ্ণমালাক আবজাদ বুলি গণ্য কৰা হয়, আৰবী ভাষা লিখিবলৈ কেৱল ব্যঞ্জনবৰ্ণৰ প্ৰয়োজন হয়; স্বৰবৰ্ণৰ টোকাবলৈ ইয়াৰ বৈকল্পিক ব্যৱহাৰৰ বাবে ইয়াক অশুদ্ধ আবজাদ বুলি গণ্য কৰা হয়। আৰবী বৰ্ণমালাৰ এটা পৰিৱৰ্তিত সংস্কৰণ হ'ল পাৰ্চী লিপি। পাৰ্চী, উৰ্দু, পাস্তো, কিৰ্গিজ, উইঘুৰ, বালুচি, কাশ্মিৰী, পশ্চিম পঞ্জাবী, সিন্ধী আৰু ডোগ্ৰী ভাষা লিখিবলৈ এই লিপি ব্যৱহাৰ কৰা হয়। ছোমালি আৰু মালাগাছি ভাষা লিখিবলৈ কেতিয়াবা কেতিয়াবা আৰবী লিপি ব্যৱহাৰ কৰা হয়। 

## বৰ্ণমালা

## সংখ্যা

## কি বোৰ্ড

## তথ্যসূত্ৰ

শ্ৰেণী:লিপি
কেকী অধিকাৰী

**কেকী অধিকাৰী** (; জন্ম: ১৭ ডিচেম্বৰ, ১৯৮৯) এগৰাকী নেপালী চলচ্চিত্ৰ অভিনেত্ৰী। তেওঁ ইতিমধ্যে কেইবাটাও সংগীত ভিডিঅ’, দূৰদৰ্শন বিজ্ঞাপন, ছপা বিজ্ঞাপন আৰু নেপালী ভাষাৰ চলচ্চিত্ৰত অভিনয় কৰিছে। তেওঁ চলচ্চিত্ৰ জগতত প্ৰৱেশ কৰাৰ পূৰ্বে সংগীত ভিডিঅ’ত অভিনয় কৰিছিল। তেওঁৰ অভিনীত প্ৰথমখন ছবি আছিল *স্বৰ*, য'ত তেওঁ অভিনেতা ৰাজ বল্লভ কৈৰালাৰ বিপৰীতে অভিনয় কৰিছিল। পৰৱৰ্তী সময়ত তেওঁ *আই এম ছৰী*, *মাছান*, *মায়াকো বাৰীমা*, *মহছুছ*, *বিতেকা পল* আৰু *মেৰো বেষ্ট ফ্ৰেণ্ড*ৰ দৰে ছবিসমূহত অভিনয় কৰি ভূয়সী প্ৰশংসা লাভ কৰে। শেহতীয়াকৈ তেওঁ সাহিত্যিক তথা গৱেষক সত্যমোহন জোশীৰ দ্বাৰা ৰচিত ঐতিহাসিক নাট *চাৰুমতী*ত অভিনয়েৰে থিয়েটাৰ জগততো আত্মপ্ৰকাশ কৰে।

## ব্যক্তিগত জীৱন
২০২২ চনৰ ২১ এপ্ৰিল তাৰিখে, অধিকাৰীয়ে প্ৰেমিক ৰোহিত তিৱাৰীৰ সৈতে বিবাহপাশত আবদ্ধ হয়।

### শিক্ষা
২০১৬ চনত কেকি অধিকাৰীয়ে কাঠমাণ্ডু জিলাৰ বানেশ্বৰৰ থাপাগাঁৱত অৱস্থিত প্ৰেচিডেন্সিয়েল বিজনেছ স্কুলৰ পৰা মানৱ সম্পদ ব্যৱস্থাপনাত এম বি এ ডিগ্ৰী লাভ কৰে। তেওঁ ২০১৩ চনত ত্ৰিভুৱন বিশ্ববিদ্যালয়ৰ পৰা ব্যৱসায়ত স্নাতক ডিগ্ৰী আৰু প্ৰাইম কলেজৰ পৰা ইনফৰ্মেশ্যন মেনেজমেণ্ট (বি আই এম)ত স্নাতক ডিগ্ৰী লাভ কৰে।

## চলচ্চিত্ৰপুঞ্জী

## বঁটা

## তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:নেপালৰ ব্যক্তি
শ্ৰেণী:নেপালী অভিনেত্ৰী
শ্ৰেণী:নেপালী চলচ্চিত্ৰৰ অভিনেত্ৰী
শ্ৰেণী:মডেল
ব'ক্সী কো ঘৰ

***ব'ক্সী কো ঘৰ*** (, ) হৈছে সুলক্ষণ ভাৰতীৰ দ্বাৰা পৰিচালিত, ২০২৪ চনৰ নেপালী ভাষাৰ এখন মনস্তাত্ত্বিক সামাজিক-থ্ৰিলাৰধৰ্মী চলচ্চিত্ৰ। ছবিখন ভাৰতীৰ স্বৰচিত নাটক এখনৰ আধাৰত নিৰ্মিত। নেপালী জনসমাজত প্ৰচলিত এক অন্ধবিশ্বাস, ডাইনী ব্যৱস্থাৰ ওপৰত ভিত্তি কৰি নাৰীৰ ওপৰত হোৱা হিংসাৰ বিষয়টোৰ ওপৰত ছবিখনে আলোকপাত কৰিছে। কেকী অধিকাৰী ফিল্মছৰ বেনাৰত ছবিখনৰ প্ৰযোজনা কৰিছে বদ্ৰী অধিকাৰীয়ে। ছবিখনত কেকী অধিকাৰীয়ে মুখ্য চৰিত্ৰত অভিনয় কৰিছে আৰু সহযোগী চৰিত্ৰত অভিনয় কৰিছে শূপালা সাপকোটা আৰু স্বেচ্ছা ৰাউতে। ছবিখনত এগৰাকী মহিলাৰ বেদনাদায়ক জীৱনৰ চিত্ৰণ কৰা হৈছে, যাক সমাজে “ডাইনী” বুলি অভিহিত কৰিছে।

২০২৪ চনৰ ২৬ এপ্ৰিল তাৰিখে ছবিগৃহত মুক্তি লাভ কৰা ছবিখনে সমালোচক আৰু দৰ্শকৰ ইতিবাচক সমালোচনা লাভ কৰে।

## কাহিনীভাগ
কাঠমাণ্ডুৰ এগৰাকী সাংবাদিকে এখন দুৰ্গম গাঁৱত ডাইনী হত্যাৰ অভিযোগৰ তদন্ত কৰিবলৈ যায়। অন্ধবিশ্বাস আৰু কুসংস্কাৰৰ দৰে সামাজিক সমস্যাসমূহেই এনে অভিযোগৰ আঁৰৰ কাৰণ বুলি তাই জানিবলৈ পায়। অধিক জানিব পৰা হোৱাৰ লগে লগে তাই নৈতিক আৰু ব্যক্তিগত প্ৰত্যাহ্বানৰ সন্মুখীন হয়। অৱশেষত এক জটিল পৰিস্থিতিৰ উন্মোচন হয় যিয়ে অভিযুক্ত ব্যক্তি আৰু সেই গাঁও দুয়োখনকে প্ৰভাৱিত কৰে।

## কলা-কুশলী
* কেকী অধিকাৰী - জুনু
** শুপালা সাপকোটা - তৰুণী জুনু
* স্বেচ্ছা ৰাউত
* সুলক্ষণ ভাৰতী
* ৰামা থাপালিয়া
* সুষমা নিৰাউলা
* জীৱন বৰল
* সাবীন বাস্তোলা

## সংগীত
চলচ্চিত্ৰখনৰ সংগীত আৰু পৃষ্ঠভূমিৰ সংগীত মনীষ নিৰৌলাৰ দ্বাৰা ৰচিত হৈছে। "বুঝিনা মইলে" চলচ্চিত্ৰখনৰ প্ৰথমটো একক গীত। ২০২৪ চনৰ ২ এপ্ৰিলত গীতটি মুক্তি পায় আৰু লগে লগে ইউটিউবত হিট হৈ পৰে, যিয়ে ছবিখনৰ বাবে এক বৃহৎ প্ৰচাৰ হিচাপে কাম কৰে। গীতটিত কণ্ঠ নিগৰাইছে সমিক্ষা অধিকাৰীয়ে আৰু সুৰাৰোপিত কৰিছে প্ৰকাশ সপুতে। "জিন্দেগী" শীৰ্ষক দ্বিতীয় গীতটি একে বছৰৰে ১ মে'ত মুক্তিলাভ কৰিছিল। 

## অভ্যৰ্থনা
### বক্স অফিচ
ছবিখনে নেপালত ২.৩০ কোটি ৰুপি উপাৰ্জনৰ সৈতে এক সুন্দৰ উদ্বোধনী সপ্তাহান্ত অতিবাহন কৰিছিল, যি প্ৰাৰম্ভিক প্ৰত্যাশাতকৈ যথেষ্ট ভাল আছিল, যাৰ ফলত ইয়াৰ প্ৰথম চাৰি দিনৰ সংগ্ৰহ মুঠ ৩.২৪ কোটি ৰুপি লৈ বৃদ্ধি পায় আৰু ছবিখনক এক বাণিজ্যিক সফলতা প্ৰদান কৰিছিল। ছবিখনে ইয়াৰ প্ৰথম সপ্তাহত ৬.০৫ কোটি ৰুপি উপাৰ্জন কৰিছিল। মুক্তিৰ ৯ দিনৰ পিছত ছবিখনে ৭.৫৫ কোটি ৰুপি উপাৰ্জন কৰিছিল। ফলত, নেপালত মহিলা প্ৰধান চলচ্চিত্ৰসমূহৰ ভিতৰত সৰ্বাধিক উপাৰ্জন কৰা চলচ্চিত্ৰ হৈ পৰে। তিনি সপ্তাহৰ ভিতৰত, *মহাযাত্ৰা*ৰ পিছত ই নেপালত ১০ কোটি ৰুপি অতিক্ৰম কৰা, ২০২৪ চনৰ দ্বিতীয়খন ছবি হিচাপে পৰিগণিত হয়, যি এক ব্লকবাষ্টাৰ হৈ পৰে। চলচ্চিত্ৰখন কেইখনমান ছবিগৃহত প্ৰায় ৫১‌ দিন মান চলে আৰু প্ৰায় ১০.২ কোটি ৰুপি সংগ্ৰহ কৰি ই নেপালৰ সৰ্বাধিক উপাৰ্জনকাৰী চলচ্চিত্ৰসমূহৰ ভিতৰত এটা হৈ পৰে।

### ছিকুৱেল
চলচ্চিত্ৰখনৰ প্ৰযোজকসকলে ঘোষণা কৰিছিল যে ছিকুৱেলটো সোনকালেই নিৰ্মাণ কৰা হ'ব আৰু ইয়াৰ চিত্ৰনাট্য ইতিমধ্যে সাজু হৈছে। ভাৰতীয়ে প্ৰথমে তেওঁৰ আন প্ৰকল্পসমূহ সম্পূৰ্ণ কৰাৰ পিছত ছিকুৱেলখনৰ পৰিচালক হিচাপে কাম আৰম্ভ কৰিব।

## তথ্য উৎস

## বাহ্যিক সংযোগ
* 

শ্ৰেণী:২০২৪ বৰ্ষৰ চলচ্চিত্ৰ
শ্ৰেণী:নেপালী চলচ্চিত্ৰ
পাটাছাৰকুছি

**পাটাছাৰকুছি** অসমৰ *বজালী জিলা*ত অৱস্থিত এখন চহৰ। 
## ভূগোল
চহৰখন সমুদ্ৰপৃষ্ঠৰ পৰা ৪৫ মিটাৰ উচ্চতাত অৱস্থিত।
## অৱস্থান
অসমৰ নৱগঠিত বজালী জিলাৰ(অভিবক্ত বৰপেটা) পূব প্ৰান্তত এই চহৰখন অৱস্থিত। ১৫২ নং ৰাষ্ট্ৰীয় ঘাইপথ পাটাছাৰকুছিৰ পৰা আৰম্ভ হৈ ভাৰত-ভূটান সীমান্ত দাওধৰাত শেষ হয়। ই কালদিয়া নদীৰ পাৰত অৱস্থিত। পাটাছাৰকুছি চহৰৰ মাজেৰে ৩১ নং ৰাষ্ট্ৰীয় ঘাইপথটো পাৰ হৈ গৈছে। ৩১ নং ৰাষ্ট্ৰীয় ঘাইপথটোক আচলতে *গোহাঁই কমল আলী* বুলি কোৱা হৈছিল, যিটো কোচ ৰাজ্যৰ বীৰ *চিলাৰায়* ৰ সেনাপতি গোহাঁই-কমলে নিৰ্মাণ কৰিছিল। 
## উৎপত্তি
পাটাছাৰকুছি, নামটো পাটশৰ কুছি বা ৰজাৰ প্ৰসাদ পৰা আহিছে যিয়ে বহুদিনৰ পৰাই বজালী পৰগনাৰ প্ৰশাসনিক কেন্দ্ৰ আছিল। ১৫৪৮ খ্ৰীষ্টাব্দত কোচ ৰজা নৰনাৰায়ণে বজালী পাৰগোনাৰ পুৰোচত্তম দেৱ চৌধুৰী (বজেইলা চৌধুৰী) ক মুখ্য প্ৰশাসনিক বিষয়া হিচাপে নিযুক্তি দিয়ে। পাছলৈ আহোম আৰু মোগল ৰজাসকলেও পাটাছাৰকুছিক প্ৰশাসনিক কেন্দ্ৰ কৰি লৈছিল। শেহতীয়াকৈ প্ৰশাসনিক কেন্দ্ৰটো সদৰ(পূৰ্বে মহকুমা) কেন্দ্ৰ হিচাপে পাঠশালালৈ স্থানান্তৰ কৰা হৈছিল। 
## ঠাইখনৰ ইতিহাস
১৯৩৫ চনত প্ৰয়াত হৰেন্দ্ৰ নাথ শৰ্মা আৰু প্ৰয়াত হৰেশ্বৰ দেৱ চৌধুৰীয়ে অন্যতম পুৰণি উচ্চতৰ মাধ্যমিক বিদ্যালয় *পাটাছাৰকুছি বিদ্যাপীঠ* স্থাপন কৰিছিল। প্ৰয়াত শৰ্মাদেৱে আছিল বিদ্যালয়খনৰ প্ৰথম অধ্যক্ষ (সেই সময়ৰ প্ৰধানশিক্ষক)। ১৯৬০ চনত বিদ্যালয়খনে কলা, বিজ্ঞান আৰু বাণিজ্য তিনিটা শাখাৰে উচ্চতৰ মাধ্যমিক শ্ৰেণী মুকলি কৰে। পাটাছাৰকুছি চহৰখন কালদিয়া নদীৰ পাৰত স্থাপন কৰা হৈছে। ১৯ শতিকাৰ আৰম্ভণিতে ব্ৰিটিছে চৰকাৰে এটা ডাক বাংলো (ডাক মানুহ আৰু চৰকাৰী বিষয়াৰ বাবে জিৰণি ঘৰ) আৰু এটা থানা (পুলিচ ষ্টেচন) স্থাপন কৰে। বজালী চক্ৰৰ এইখনেই আছিল একমাত্ৰ থানা। ১৮৬২ চনত এই অঞ্চলৰ অন্যতম পুৰণি প্ৰাথমিক বিদ্যালয় পাটাছাৰকুছি নিম্ন বুনিয়াদী বিদ্যালয়(প্ৰাথমিক) স্থাপিত কৰা হয়। ১৯৭৬ চনলৈকে পাটাছাৰকুছিত *প্ৰাগজ্যোতি কলেজ* নামৰ ডিগ্ৰী মহাবিদ্যালয় এখনে অঞ্চলখনটোৰ শিক্ষাৰ হাৰ উন্নত কৰাত সহায় কৰিছিল। পিছলৈ মহাবিদ্যালয়খনৰ স্থান আৰু নাম সলনি কৰি *নিৰ্মল হালৈ মহাবিদ্যালয* কৰা হয়। 
## শৈক্ষিক প্ৰতিষ্ঠান
# নিৰ্মল হালৈ মহাবিদ্যালয়
# পাটাছাৰকুছি বিদ্যাপীঠ উচ্চতৰ মাধ্যমিক বিদ্যালয় 
# পাটাছাৰকুছি বালিকা বিদ্যাপীঠ
# বজালী শিক্ষক প্ৰশিক্ষণ মহাবিদ্যালয়
# জ্ঞানপীঠ জাতীয় বিদ্যালয়
# জ্ঞানদ্বীপ একাডেমী
# শঙ্কৰদেৱ শিশু নিকেতন
# ৬২ নং পাটাছাৰকুছি প্ৰাথমিক বিদ্যালয়
# নিউ ভিছন বিদ্যালয়
# জেনিথ একাডেমী
## সাংস্কৃতিক শিক্ষানুষ্ঠান
# বজালী আৰ্ট একাডেমী (নলবাৰী আৰ্ট স্কুলৰ সৈতে সংযুক্ত)
# সৃষ্টি বিকাশ কেন্দ্ৰ
# জ্ঞানপীঠ সংগীত বিদ্যালয় (ভাটখণ্ডে সংগীত বিদ্যালয়, লক্ষ্ণৌৰ সৈতে সংযুক্ত)
# সুধাকণ্ঠ সংগীত বিদ্যালয় (ভাটখণ্ডে সংগীত বিদ্যালয়, লক্ষ্ণৌৰ সৈতে সংযুক্ত)
## তথ্যসূত্ৰ
আবিদ আজাদ

**আবিদ আজাদ** (; ১৬ নৱেম্বৰ ১৯৫২ - ২২ মাৰ্চ ২০০৫) বাংলাদেশৰ এজন আগশাৰীৰ কবি, সমালোচক আৰু সাহিত্য সম্পাদক আছিল। আজাদ ১৯খন কাব্যগ্ৰন্থৰ ৰচক। সেই গ্ৰন্থসমূহৰ ভিতৰত আছে - *ঘাসেৰ ঘটনা* (১৯৭৬), *আমাৰ মন কেমন কৰে* (১৯৮০), *বনতৰুদেৰ মৰ্ম* (১৯৮২) আৰু *শীতেৰ ৰচনাৱলি* (১৯৮৩)।

## প্ৰাৰম্ভিক জীৱন
আবিদ আজাদৰ জন্মৰ সময়ত পিতৃ-মাতৃয়ে নামকৰণ কৰিছিল হবিবুৰ। তেওঁৰ ছদ্মনাম আছি‍ল ৰেণু। এঘাৰজন সন্তানৰ ভিতৰত তেওঁ আছিল দ্বিতীয় সন্তান। তেওঁ ৰেণু আৰু সুমন অল ইউছুফ নামেৰে‍ কবিতা লিখিছিল। তেওঁৰ প্ৰথমখন কাব্যগ্ৰন্থ ১৯৭৬ চনত *ঘাসেৰ ঘটনা* নামেৰে প্ৰকাশিত হৈছিল। তেওঁ আজিমুদ্দিন স্কুল, গুৰুদয়াল কলেজ আৰু ঢাকা বিশ্ববিদ্যালয়ত অধ্যয়ন কৰিছিল।

## ব্যক্তিগত জীৱন
১৯৮৭ চনত আজাদৰ পত্নীৰ মৃত্যু হৈছিল। ১৯৮২ চনত তেওঁলোকৰ প্ৰথম পুত্ৰ টাইমুৰ ৰছিদৰ জন্ম।

## তথ্যসূত্ৰ
উদ্ধব বৰ্মন

**উদ্ধব বৰ্মন** () এজন ভাৰতীয় *কমিউনিষ্ট* ৰাজনীতিবিদ।তেওঁ *ভাৰতীয় কমিউনিষ্ট পাৰ্টি (মাৰ্ক্সবাদী)*ৰ প্ৰাক্তন অসম ৰাজ্যিক সমিতিৰ সম্পাদক আছিল।তেওঁ *সৰভোগ বিধান সভা সমষ্টি*ৰ পৰা অসম বিধানসভাৰ সদস্য হিচাপে নিৰ্বাচিত হয়।তেওঁ বৰপেটা লোকসভা সমষ্টিৰ পৰা দুবাৰকৈ লোকসভালৈ ক্ৰমে ১৯৯১ আৰু ১৯৯৬ চনত নিৰ্বাচিত হৈছিল।তেওঁ চিপিআই(এম)ৰ কেন্দ্ৰীয় সমিতিৰ সদস্য আছিল। 
তেওঁ মাধুৰী দেৱীৰ সৈতে বিবাহ বাহত আবদ্ধ হৈছে।

## তথ্যসূত্ৰ
অৰুণাভ সৰকাৰ

**অৰুণাভ সৰকাৰ** (; ২৯ মে' ১৯৪১ - ১৮ ডিচেম্বৰ ২০১৪) এগৰাকী বাংলাদেশী কবি, স্তম্ভলেখক, সাহিত্য সম্পাদক আৰু স্বাধীনতা সংগ্ৰামী তেওঁৰ জন্ম হৈছিল বাংলাদেশ টাঙ্গাইলত। ২০০৯ চনত কবিতাৰ বাবে তেওঁ বাংলা অকাডেমী সাহিত্য বঁটা লাভ কৰিছিল। ২০০৭ চনত অৰুণাভ সৰকাৰে‍ টাঙ্গাইল সাহিত্য সংসদ কবিতা বঁটাও লাভ কৰে। তেওঁ তিনিখন কবিতা সংকলন প্ৰকাশিত হৈছে। সেইবোৰ হ'ল - *নগৰে বাউল*, *কেউ কিছুই জানে না* আৰু *নাৰীৰা ফেৰে না*। ১৯৬৯ চনৰ পৰা ১৯৮৫ চনলৈকে সৰকাৰে কাব্যালোচনী এশিকা সম্পাদনা কৰিছিল আৰু প্ৰায় ৪০ বছৰ ধৰি সাংবাদিক হৈ আছিল। ২০১৪ চনৰ ১৮ ডিচেম্বৰত তেওঁৰ মৃত্যু হয়।

## তথ্যসূত্ৰ

শ্ৰেণী:মৃত ব্যক্তি
শ্ৰেণী:বঙালী সাহিত্যিক
বাংকে ৰাষ্ট্ৰীয় উদ্যান

**বাংকে ৰাষ্ট্ৰীয় উদ্যান** () নেপালৰ লুম্বিনী প্ৰদেশত অৱস্থিত। ২০১০ চনত *পৃথিৱীলৈ উপহাৰ* হিচাপে স্বীকৃতি লাভ কৰাৰ পিছত ইয়াক নেপালৰ দশম ৰাষ্ট্ৰীয় উদ্যান হিচাপে স্থাপন কৰা হৈছিল। সংৰক্ষিত অঞ্চলটোৱে ৫৫০ বৰ্গ কিলোমিটাৰ (২১০ বৰ্গ মাইল) এলেকা আৱৰি আছে আৰু ইয়াৰ অধিকাংশই শিৱালিক পাহাৰত আছে‍। উদ্যানখনৰ চাৰিওফালে থকা বাংকে, চালিয়ান আৰু ডাং দেউখুৰী জিলাৰ ৩৪৪ বৰ্গ কিলোমিটাৰ (১৩৩ বৰ্গ মাইল) অঞ্চল সামৰি‍ বাফাৰ জ’ন আছে।

চুবুৰীয়া বৰদিয়া ৰাষ্ট্ৰীয় উদ্যানৰ সৈতে একেলগে থকা ১,৫১৮ বৰ্গ কিলোমিটাৰ (৫৮৬ বৰ্গমাইল)ৰ সুসংহত সংৰক্ষিত এলেকাই বাঘ সংৰক্ষণ ইউনিট (টিচিইউ) বৰদিয়া-বাংকেক প্ৰতিনিধিত্ব কৰে।
## গছ-গছনি‍
বাংকে ৰাষ্ট্ৰীয় উদ্যানৰ উদ্ভিদকুল কমেও ১১৩ বিধ গছৰ প্ৰজাতি, ১০৭বিধ ভেষজ প্ৰজাতি আৰু ৮৫বিধ গুল্ম আৰু লতাৰ প্ৰজাতিৰে গঠিত। সাধাৰণ প্ৰজাতিসমূহৰ ভিতৰত আছে শাল গছ, এক্সলউড, ভোলা গছ (*ছেমেকাৰ্পাছ এনাকাৰ্ডিয়াম*), খয়েৰ, আৰু *টাৰ্মিনলিয়া আলাটা*।

## জীৱ-জন্তু
সংৰক্ষিত অঞ্চলত ঢেঁকীয়াপতীয়া বাঘ আৰু চাৰি শিংযুক্ত হৰিণ আছে। ২০১৪ চনত সংৰক্ষিত অঞ্চলত প্ৰথমবাৰৰ বাবে এটা ৰঙা নেউল নথিভুক্ত কৰা হৈছিল।

## তথ্যসূত্ৰসমূহ

শ্ৰেণী:ৰাষ্ট্ৰীয় উদ্যান
শ্ৰেণী:নেপালৰ পৰ্যটনস্থলী
কৌশিক ৰায়

** কৌশিক ৰায়** এজন ভাৰতীয় ৰাজনীতিবিদ। তেওঁ ২০২১ চনৰ অসম বিধানসভা নিৰ্বাচনত লক্ষ্মীপুৰ বিধানসভা সমষ্টি পৰা প্ৰতিদ্বন্দ্বিতা আগবঢ়ায় আৰু নিৰ্বাচিত হয়।
## শিক্ষা
শিলচৰৰ গুৰুচৰণ মহাবিদ্যালয়ৰ পৰা স্নাতক আৰু অসম বিশ্ববিদ্যালয়ৰ পৰা আইন শাখাত স্নাতক ডিগ্ৰী লাভ কৰিছে।
## তথ্যসূত্ৰ
অজয় কুমাৰ ৰায়

**অজয় কুমাৰ ৰায়** (জন্ম ১৯৮৭) এজন ভাৰতীয় ৰাজনীতিবিদ। তেওঁ অসমৰ চিৰাং জিলাৰ *বিজনী বিধানসভা সমষ্টি*ৰ বিধায়ক। তেওঁ ভাৰতীয় জনতা পাৰ্টিক প্ৰতিনিধিত্ব কৰি *২০২১ চনৰ অসম বিধানসভাৰ নিৰ্বাচন* জয়ী হৈছিল। 

## প্ৰাথমিক জীৱন আৰু শিক্ষা
ৰায়দেৱে অসমৰ চিৰাং জিলাৰ বিজনী মহকুমা অন্তৰ্গত ফুলকুমাৰী গাঁৱত বাস কৰে। তেওঁৰ পিতৃৰ নাম হৰমোহন ৰায়। চুমকী সাহা সৈতে বিবাহ পাশত আবদ্ধ হৈছে।তেওঁ ২০১২ চনত গুৱাহাটী বিশ্ববিদ্যালয়ৰ অধীনস্থ এখন কলেজৰ পৰা স্নাতক ডিগ্ৰী লাভ কৰে। 

## কেৰিয়াৰ
২০২১ চনৰ অসম বিধানসভাৰ নিৰ্বাচনত ভাৰতীয় জনতা পাৰ্টিক প্ৰতিনিধিত্ব কৰি বিজনী বিধান সভা সমষ্টিৰ পৰা ৰায় জয়লাভ কৰে। তেওঁ ৪৫,৭৩৩টা ভোট লাভ কৰি নিকটতম প্ৰতিদ্বন্দ্বী বডোলেণ্ড পিপলছ ফ্ৰণ্টৰ কমল সিং নাৰ্জাৰীক ১০০৩টা ভোটৰ ব্যৱধানত পৰাস্ত কৰে। 
২০১৬ অসম বিধানসভা নিৰ্বাচনত *ভাৰতীয় গণ পৰিষদ*ৰ টিকটত বিজনী আসনত প্ৰতিদ্বন্দ্বিতা কৰিছিল যদিও ১,৬৭৮টা ভোটৰ সংকীৰ্ণ ব্যৱধানত নাৰ্জাৰীৰ হাতত পৰাস্ত হৈছিল। পিছত তেওঁ বিজেপিলৈ স্থানান্তৰিত হৈ ২০২১ চনৰ নিৰ্বাচনত জয়লাভ কৰে।

## তথ্যসূত্ৰ
নিৰ্মলেন্দু গুণ

**নিৰ্মলেন্দু গুণ** (; জন্মঃ ২১ জুন ১৯৪৫ চন) এজন বাংলাদেশী কবি। তেওঁ সুগম কবিতাৰ বাবে পৰিচিত। তেওঁক ২০০১ চনত একুশে পদক আৰু ২০১৬ চনত বাংলাদেশ চৰকাৰ দ্বাৰা স্বাধীনতা দিৱস বঁটা প্ৰদান কৰা হয়। ১৯৮২ চনত তেওঁক বাংলা অকাডেমী সাহিত্য বঁটা প্ৰদান কৰা হয়।

## প্ৰাৰম্ভিক জীৱন আৰু শিক্ষা
গুণৰ জন্ম হৈছিল নেত্ৰকোণা জিলাৰ বৰহট্টা উপজিলাৰ অন্তৰ্গত কাশবন গাঁৱৰ এক বাঙালী কায়স্থ পৰিয়ালৰ সুখেন্দু প্ৰকাশ গুণ চৌধুৰী আৰু বীণাপাণিৰ ঘৰত। তেওঁ ১৯৬২ চনত মেট্ৰিক পৰীক্ষা আৰু ১৯৬৪ চনত ইণ্টাৰমিডিয়েট পৰীক্ষাত উত্তীৰ্ণ হৈছিল। ১৯৬৯ চনত তেওঁ কলা বিভাগত স্নাতক ডিগ্ৰী লাভ কৰে। *উত্তৰ আকাশ* আলোচনীখনত তেওঁৰ প্ৰথম কবিতা *‘নতুন কাণ্ডাৰী’* প্ৰকাশ হৈছিল। ১৯৬৫ চনৰ ২১ ফেব্ৰুৱাৰীত তেওঁ *সাপ্তাহিক জনতা* আলোচনীখনত *কোনো এক সংগ্ৰামিৰ দৃষ্টিতে‍* কবিতাটো প্ৰকাশ কৰিছিল।

## কবিতা
১৯৭০ চনত গুণৰ প্ৰথমখন কবিতা সংকলন *প্ৰেমাংশুৰ ৰক্ত চাই* প্ৰকাশিত হৈছিল। তেতিয়াৰ পৰা তেওঁ পঁইত্ৰিছখন কবিতা সংকলন আৰু বিছখন গদ্য সংকলন প্ৰকাশিত হৈছে‍। ১৯৬০-ৰ দশকৰ কবি প্ৰজন্মৰ কবি‍ গুণৰ কবিতাত অত্যাধুনিক দৃষ্টান্তবাদিতা, তীব্ৰ সমালোচনা আৰু জনসাধাৰণৰ বিপৰীত ভাগ্যৰ এক স্পৰ্শকাতৰ বৰ্ণনা আছে। স্বাধীনতাৰ প্ৰেম আৰু মানৱীয় মনোভাৱৰ প্ৰতি বিশ্বাস তেওঁৰ বহু কবিতাত ব্যাপ্ত। এজন স্বীকৃতিপ্ৰাপ্ত মাৰ্ক্সবাদী গুণই ধনীসকলৰ বিৰুদ্ধে দুখীয়াৰ উত্থানৰ আহ্বান জনাই কবিতাও লিখিছে। তেওঁ ৰবীন্দ্ৰনাথ, শ্বেখ মুজিবুৰ ৰহমান (*হুলিয়া*), লেনিন, শক্তি চট্টোপাধ্যায় আৰু অন্যান্য গুৰুত্বপূৰ্ণ ব্যক্তিত্বৰ বিষয়ে‍ বহুকেইটা কবিতা ৰচনা কৰিছে‍। 

গুণই তিনিখন আত্মজীৱনীমূলক গ্ৰন্থ ৰচনা কৰিছে। সেইবোৰ হ'ল *আমাৰ ছেলেবেলা*, *আমাৰ কণ্ঠস্বৰ* আৰু *আত্মকথা ১৯৭১*।
লাইব্ৰেৰী অৱ কংগ্ৰেছত গুণৰ সাতত্ৰিশখন সংকলন সংগৃহীত হৈ‍ আছে। ছুইডেনৰ গোথেনবাৰ্গ গ্ৰন্থ মেলা '১৩-ত তেওঁলোকৰ প্ৰকাশনৰ সৈতে অংশগ্ৰহণ কৰা পাঁচজন বাংলাদেশী কবিৰ ভিতৰত গুণও আছিল এজন।

## চিত্ৰকলা
২০০৯ চনৰ জুলাই মাহত ঢাকাৰ শ্বাহবাগত গুণৰ এখন একক চিত্ৰকলা প্ৰদৰ্শনী মুকলি কৰা হৈছিল।

## নিৰ্বাচিত কাম

## ব্যক্তিগত জীৱন
গুণৰ এগৰাকী কন্যা আছে। তেওঁৰ নাম মৰ্তিকা গুণ।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:বঙালী সাহিত্যিক
শ্ৰেণী:বঙালী কবি
মটক ৰাজ্য

মটক ৰাজ্য বা মটক সাম্ৰাজ্য অসমৰ আহোম ৰাজ্যৰ ভিতৰত ১৯ শতিকাৰ স্বায়ত্তশাসিত অঞ্চল। ইয়াক বৰসেনাপতি ("গ্ৰেট জেনেৰেল") দ্বাৰা পৰিচালিত কৰিছিল। 

## ইতিহাস
এই স্বায়ত্তশাসিত অঞ্চলটো ১৮০৫ চনত পূৰ্ণানন্দ বুঢ়াগোহাঁই আৰু বেংমৰা (বৰ্তমানৰ তিনিচুকীয়া চহৰ)ৰ মোৱামৰীয়াৰ নেতা সৰ্বানন্দ সিংহৰ মাজত হোৱা চুক্তিৰ দ্বাৰা প্ৰতিষ্ঠা কৰা হৈছিল। য'ত আহোম ৰাজ্যই বৰসেনাপতি ("মহান সেনাপতি")ৰ নেতৃত্বত অঞ্চলটোক মটক ৰাজ্য ("মটক সাম্ৰাজ্য") হিচাপে স্বীকৃতি দিব আৰু সৰ্বানন্দ সিংহই বাৰ্ষিক কৰ দিব বুলি সহমতত উপনীত হৈছিল। 
এই চুক্তিৰ ফল মোৱামৰীয়া বিদ্ৰোহ আৰু দুৰ্বল হৈ পৰা আহোম ৰাজ্যই বিভিন্ন দিশৰ পৰা সন্মুখীন হোৱা বিপদৰ ফল—আৰু স্বায়ত্তশাসিত অঞ্চল প্ৰতিষ্ঠাৰ ফলত আহোমৰ বিৰুদ্ধে বিদ্ৰোহ আৰু মোৱামৰীয়া বিৰোধৰ অন্ত পৰিল। 

১৮২৬ চনত যেতিয়া আহোম ৰাজ্য বাৰ্মিজ কনবাউং বংশৰ হাতত পৰে, তেতিয়া একমাত্ৰ মটক ৰাজ্যই স্বাধীনতা বজাই ৰাখিছিল।

পিছলৈ ই ব্ৰিটিছ শাসনৰ সুৰক্ষাৰ অধীনলৈ আহে আৰু অৱশেষত ১৮৩৯ চনত ব্ৰিটিছে সম্পূৰ্ণ নিয়ন্ত্ৰণ লাভ কৰে।

## চৰকাৰ
বৰসেনাপতি এই অঞ্চলৰ নামমাত্ৰ মুৰব্বী আছিল, প্ৰকৃত ক্ষমতা গাঁওবুঢ়াৰ পৰিষদৰ ("বয়োজ্যেষ্ঠ পৰিষদ")ৰ ওপৰত আছিল। ৰাইজে কোনো কৰ আদায় নিদিলে কিন্তু ব্যক্তিগত সেৱাহে দিলে – পুৰন্দৰ সিংহৰ অধীনত থকা অঞ্চলটোৰ পৰা অনুপ্ৰৱেশৰ এক প্ৰধান কাৰণ।

## টোকা

## তথ্য সংগ্ৰহ

* 
*
*

*

শ্ৰেণী:ভাৰতৰ সাম্ৰাজ্য আৰু ৰাজ্য
শ্ৰেণী:প্ৰশাসনিক অঞ্চল